text:
Hari Amadini menshi avuga ijambo ry’Imana ariko ugasanga abantu badakora ibyo Imana ishaka Menya Impamvu.
umwigisha w’ijambo ry’Imana ni Rev past MUTAGAZWA Viateur kuri uyu yatangiye avuga ko utagomba kwigana kuba undi muntu ahubwo gerageza wigane Yesu kristo yagarutse ku bintu yigishije ku wa Gatanu avuga ko umuntu agomba kugira inumbero,agomba gupanga ibintu bye kuko Imana nayo igira gahunda kandi Umukristo agomba guhitamo abantu bazamufasha gukorera Imana( gukora ibyo Imana ishaka) ,ikindi Umukristo agomba gusenga kugira ngo Imana imuhe Gahunda,uyu munsi aragaruka ku bintu bitanu aribyo:
- Umuntu wese yaremwe kubera Impamvu
- Umuntu wese Imana yamuremeye umugambi
- Imana ifite inyungu muri uwo mugambi yakuremeye
- Iyo Imana yavuze ikintu,iba yarakirangije ikibura nugutegereza
- Iteka cyose kibaha kiba gifite amategeko akigenga n’umuntu rero amategeko amugenga ari muri Bibiliya.
Yasomye ijambo ry’Imana riboneka muri bibiliya mu gitabo cy’abefeso igice cya mbere,umurongo wa kabiri kugeza kuwa kane hagira hati” ubuntu bube muri mwe n’amahoro biva ku Mana Data wa Twese no ku Mwami Yesu kristo”,yongera asoma mu befeso ibice bibiri,umurongo wa cumi na Yosuwa 1:1 agendeye kuri uya magambo avuga ko Iyo ubanye n’Imana neza aho ugeze hose haba ahawe kuko ntakibuza umugambi w’Imana gusohoza,icyangobwa nuko uba uri kugendera mu cyo yavuze.
Abantu bo muri iki gihe bifuza kubashishwa nibyo bakora ariko ubundi umuntu wese agomba kubashishwa n’Imana
Umuntu wese yaremwe kubera Impamvu
Ntakintu kibaho yabayeho kinyuze mu maso y’Imana,byose byabayeho Imana ibishaka. ubundi Imana hari ikintu yaduhaye bita UBUSHAKE ubwo rero nibwo butuma ukora ibyo Imana ishaka cyangwa ubushake byawe bugatuma ukora ibyo Imana ishaka. Hari ikintu abakristu bibeshyaho Umwuka wera ntabwo atugira amarobo ahubwo ugukoreramo bitewe n’ubushake bwawe. yakomeje yibaza impamvu hari amadini menshi avuga amagambo y’Imana ariko wareba ugasanga bakumeza gukora ibyaha.
umuntu wese yaremwe kubera umugambi
ubundi kugira umuntu wese abashe gukora umugambi w’Imana wibaza ibibazo bikurikira icyambere ubundi ninde?, kabiri ubundi mvahe? hari abantu batazi umuremyi wabo, icyagatatu ubundi naho ndi ndahakora iki? icyo Imana yagushyiriye aho uri ni ukugira ngo abantu batazi Imana uzatume bayimenya Benedata tugire Amagambo make, Ijambo ry’Imana ryinshi kandi tugire ubuhamya bwiza aho turi,icya kane nshoboye gukora iki? iki kibazo kizagufasha kumenya impamvu ibayeho mbese ibyo mfite ndabikoresha iki ariko iyo utazi Impamvu ubayeho bituma ukora ibintu bidahesha Imana icyubahiro.
Imana yakuremeye guhirwa cyangwa gutungana kandi ifite inyungu mu cyo yakuremeye ,ikintu cyose Imana igukorera igikora kugira ngo irinde izina ryayo(Abaheburayo 6:13).Benedata,ikintu cyose ukora ,ugikore ari uko Imana ibikwemereye.hari ibi bintu Imana itandukaniyeho n’Abantu icyambere Indahiro y’Imana ntabwo ihinduka ariko iza bantu zirahinduka,ikindi isezerano ry’Imana ntabwo rihunduka ibi bintu bibiri nibyo bibera igitsikamutima abumvira Imana.
Benedata,Kugira ibintu Imana yakuvuzeho bizakunde nuko ukomeza kuyubaha,ugakunda gukora ibyo yishimira niba ari icyo ubona ukora itishimira senga uyisabe imbabazi.
Shalom!!!!!!!!!!!!!!!!!!!!!!!!!!!!!!!!
554 total views, 2 views today


c: text/html

text:
MARAYIKA W’UWITEKA ABAMBISHA AMAHEMA YO KUGOTA ABAMWUBAHA
IGICE CYO GUSOMA: ZABURI YA 34
Ndabasuhuje bene Data bakundwa, kandi mbifurije kuzagira umwaka mushya muhire wa 2022. Ndashimira Imana yongeye kunkoresha mu kubagezeho ijambo ryayo. Ubutumwa bw’uyu munsi bufite umutwe ugira uti: “MARAYIKA W’UWITEKA ABAMBISHA AMAHEMA YO KUGOTA ABAMWUBAHA” Turibanda ku mirongo ine (4) igira iti: “Marayika w’Uwiteka abambisha amahema yo kugota abamwubaha, akabakiza. Nimusogongere mumenye yuko Uwiteka agira neza, hahirwa umuhungiraho. Mwubahe Uwiteka mwa bera be mwe, kuko abamwubaha batagira icyo bakena. Imigunzu y’intare ibasha gukena no gusonza, ariko abashaka Uwiteka ntibazagira icyiza bakena.” (Zab 34: 8-11)
Nk’uko amagambo abanza abigaragaza, Zaburi ya 34 yahimbwe na Dawidi “ubwo yisarishirizaga imbere ya Abimeleki, akamwirukana akagenda” (Zab 34:1). Iyi Zaburi ya 34 hamwe n’iya 56 zahimbwe igihe Dawidi yari arimo kugerageza guhunga Sawuli washakaga kumwica, nk’uko tubisoma muri 1 Samweli 21: 11-15 ahagira hati: “Uwo munsi Dawidi arahaguruka ajya kwa Akishi umwami w’i Gati, ahungishijwe no gutinya Sawuli. Agezeyo abagaragu ba Akishi baramubaza bati ‘Uyu si we Dawidi umwami w’igihugu? Ntibamuteyeho n’imbyino bikiranya bati ‘Sawuli yishe ibihumbi, Dawidi yica inzovu’?’ Nuko Dawidi abika ayo magambo mu mutima we, atinya cyane Akishi umwami w’i Gati. Dawidi aherako yihinduriza imbere yabo, yisarishiriza mu maboko yabo, agaharamba ku nzugi z’irembo, agahoboba inkonda zigatembera mu bwanwa. Nuko Akishi abwira abagaragu be ati ‘Yemwe, ntimureba ko uyu mugabo yasaze! Mwamunzaniriye iki? Mbese nkennye abasazi mu kugomba kunzanira iki kigabo ngo kinsarire imbere? Iki kigabo cyangerera mu rugo?’”
Nk’uko bigaragara muri aya magambo yo muri 1Samweli 21:11-15, umwami w’i Gati (mu gihugu cy’Abafilisitiya) yitwaga “Akishi” aho kwitwa “Abimeleki”, nk’uko bivugwa ku murongo wa mbere wa Zaburi ya 34. Ibi ariko nta kwivuguruza kubirimo kuko abami b’Abafilisitiya bose bitwaga ba “Abimeleki” ryiyongeraga ku mazina yabo bwite, nk’uko muri Egiputa abami babo bitwaga ba “Farawo”.
Kuba Dawidi yarahungiye Sawuli mu gihugu cy’Abafilisitiya byari nko guhungira ubwayi mu kigunda, kuko Abafilisitiya bari abanzi b’Abisirayeli guhera kera. Dawidi we yari n’inzigo ikomeye kuko ari we wishe Goliyati, cya gihangage cy’Umufilisitiya. (1 Samweli 17) Birumvikana ko umwami w’i Gati atari kurebera izuba Dawidi! Nyamara uburyo Dawidi yaje gutabarwa buratangaje. Nyuma y’uko Dawidi yisarishije, umwami w’i Gati yaravuze ati iki kigabo cy’igisazi mukinkure imbere, maze abagaragu be basohora Dawidi arokoka atyo. Hari igihe abantu bakwigiza kure batazi ko barimo kugusunikira mu maboko y’Imana!
Dawidi amaze kurokoka amaboko ya Abimeleki, yabonye ko atari we ubwe wabyishoboje, ko ahubwo ari Uwiteka ubwe wamurokoye. Nibwo yahimbye amagambo ya Zaburi ya 34 yerekana ko nta handi hari ubuhungiro uretse mu Mana gusa, aravuga ati: “Marayika w’Uwiteka abambisha amahema yo kugota abamwubaha, akabakiza.” (Zab 34:8) Koko rero Malayika w’Uwiteka ajya adutabara. Buri muntu wese mu bubaha Uwiteka afite Malayika wo kumurinda. Abo barinzi bo mu ijuru, badukingira imyambi yaka umuriro wa mubisha Satani aturasa. Ibyo na Satani arabizi-nicyo cyatumye avuga ati: “Ariko se ugira ngo Yobu yubahira Imana ubusa ? Ntiwagiye umurinda we n’inzu ye n’ibyo atunze byose ?” (Yobu 1:9-10) Yesu yavuze uburyo abubaha Imana bahambaye agira ati: “Mwirinde mudasuzugura umwe muri aba bana bato. Ndababwira yuko abamarayika babo bo mu ijuru bahora bareba mu maso ha Data wo mu ijuru.” (Matayo 18:10) Abamarayika baturinda bemererwa guhora imbere y’Imana ibihe byose batanga raporo y’urugamba baturwanira. Ni iby’iby’igiciro kumenya ko dufite ubwishingizi butajegajega bwo kurindwa n’abamarayika bo mu ijuru. Ubu nandika aya magambo, hari Marayika (Esikoti) umpagaze iruhande. Halleluiah!
Nta gushidikanya ko Abamalayika b’Uwiteka baturinda barusha amaboko abanzi bacu. (2 Abami 6:8-17) Koko “Guhungira k’Uwiteka kugira umumaro kuruta kwiringira abakomeye.” (Zab 118:9) “Izina ry’Uwiteka ni Umunara ukomeye, Umukiranutsi awuhungira mo agakomera.” (Imig18:10) Uwiteka yita ku bamwubaha-ntajya abibagirwa. Intumwa Petero yaranditse ati: “Mwicishe bugufi muri munsi y’ukuboko gukomeye kw’Imana, kugira ngo ibashyire hejuru mu gihe gikwiriye. Muyikoreze amaganya yanyu yose, kuko yita kuri mwe” (1 Petero 5:6-7). Uwiteka atwitaho, ntazigera adutererana. Azadushyigikira mu ngorane duhura na zo zose. Abubaha Uwiteka bari “munsi y’ukuboko gukomeye kw’Imana.” Nubwo “amakuba n’ibyago by’umukiranutsi ari byinshi, Uwiteka amukiza muri byose.” (Zaburi 34:20) Nubwo ibiturwanya n’ibidutera ubwoba ari byinshi, ntidukwiye gutinya kuko turinzwe n’imbaraga z’Imana ikomeye.
Wowe wari ucitse intege, utewe ubwoba n’ibyo unyuramo, komera urarinzwe. Saba Uwiteka ahumure amaso yawe kugira ngo ubashe kubona ingabo ze nyinshi zikugose. Komeza inzira yo gukiranuka, uzabona gutabarwa n’Imana.
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 02/01/2022
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 01/01/2022
Comments
-
Ndabashimira cyane Nyakubahwa Rev. Archdeacon ku bw'ubu butumwa bwiza bwuje ubwenge n'impanuro by'uko tugifite gutabarwa guturuka mu ijuru, Uwiteka akomeze yuzuze imperezo yanyu, abahe umugisha rwose. Mugume muri ayo mavuta, mu izina rya Yesu Kristo, Amina
- 1. Vincent Uzabakiriho On 16/01/2022
Add a comment

robotstxt: allowed

filter: keep


text:
Abanyeshuri b’ishuri ribanza rya ‘‘Fruits of Hope Academy’’, ikigo cy’igenga giherereye mu Umurenge wa Gisozi Akagari ka Musezero, Umudugudu wa Kagara, ku wa 10 Werurwe 2022 cyaremeye bagenzi babo b’ishuri ribanza rya GS Gisozi II na cyo giherereye muri uwo murenge.
Abo banyeshuri bahaye bagenzi babo amakayi n’amakaramu n’ibikoresho by’isuku ku banyeshuri 81 batishoboye batoranyijwe, ni igikorwa bise icyo urukundo no kwimakaza indangagaciro yo kwigira, aho buri munyeshuri yagiye ahabwa amakayi 6 ya paji 200 n’amakaramu 4, igikorwa cyashimishije abanyeshuri b’impande zombi hamwe n’abayobozi bari bitabiriye icyo gikorwa.
Kabagema Joseph Brayiti, Umuyobozi w’ishuri ‘‘Fruits of Hope Academy’’, yavuze ko icyo gitekerezo abo bana bagikomora ku cyitegererezo bakura ku bayobozi bakuru b’igihugu, kuko ahora akangurira Abanyarwanda kugira umuco wo kwigira badategereje inkunga z’amahanga, ibyo rero ntabwo bireba inzego z’ubuyobozi cyangwa se abakuru gusa, ‘‘ni umuco tugomba gutoza abana bacu, ku buryo buri mwaka iryo ishuri ryashyizeho icyumweru cyahariwe icyo kwigira’’.
Ati ‘‘mu ndangagaciro abo bana tubatoza kugira urukundo, kwiha agaciro, tukabatoza kandi kuzamuka bafite indangagaciro z’igihugu cyacu no kuba bakwishakamo ibisubizo’’.
Abo banyeshuri bakoze icyo gikorwa mu rwego rwo kwizigama, kuko ku ishuri batozwa indangagaciro za Gikristu, ku buryo buri ku wa kanne wa buri cyumweru abana bahura bakiga Ijambo ry’Imana, noneho bakizigama, bagira agasundu ku bwizigame, bakazagira igikorwa bakora nyuma y’umwaka muri cya cyumweru cyo kwigira.
Iyo gahunda bavuga ko bayitangiye 2019 ariko hajya kuzamo ikibazo cya coronavirus Covid-19, bituma uwo mwaka batabikora, n’umwaka wa 2020 ndetse n’umwaka wa 2021, ariko bakaba babikoze muri uyu mwaka wa 2022, kuko ni gikorwa abana ubwabo bitekerereje.
Abo bana babikoze bashingiye ku bandi banyeshuri bagiye babona bata ishuri, bituma bumva hari icyo bakora, kuko abataga ishuri babiterwa n’ibikoresho baba babuze, kandi muri bo bafite uburyo bashobora kwishakamo ibisubizo.
Umuyoboziwa Hope Academy yavuze ko bazajya babikora buri mwaka, bitari aho gusa ko bazajya bagera no ku bindi bigo by’amashuri. Ibikoresho uyu munsi batanze bingana n’amafaranga y’u Rwanda 285 300 Frws.
Mukangemanyi Mamiye, Umuyobozi w’Urwunge rw’Amashuri Gisozi II, yavuze ko icyo gikorwa cyo kuremera abana bacyakiriye neza, ‘‘ni gikorwa cy’urukundo, kigaragaza abantu bakunda Imana no gukundana’’, abana bari bafite ikibazo cy’ibikoresho by’ishuri, kuba babonye abaterankunga bavuga ko babyishimiye.
Ati ‘‘Icyo iyo nkunga igiye gukemura ni byinshi, abana baziga noneho bafite ibikoresho, mu gihe umwarimu ashobora kwigisha umunyeshuri adafite aho yandika, atabona ikaramu yo kwandikisha, urumva ko umubyeyi w’uwo mwana umutima we uraruhuka, ndetse n’umwarimu, kuko aba afite ikibazo mu gihe nta bikoresho by’ishuri afite ntabwo yagera ku intego z’ishuri’’.
Ishuri rya Gisozi ya II ryatangiye 2001, gifite abanyeshuri ibihumbi 2 na Magana 349 naho abarimu ni 42, icyo kigo gifite amashuri abanza n’ayisumbuye, iryo shuri rifite ibyumba 21 mu mashuri abanza n’ibyumba 5 by’amashuri yisumbuye.
Uwo muyobozi w’ishuri ahamya ko hari n’abandi bana bakeneye ubufasha batagira iniforume, nta amakayi n’amakaramu, badashobora gutanga umusanzu w’ishuri, abana bagarutse ku ishuri bataga ishuri baragabanutse.
Ati ‘‘hari abandi bana 216 bagikeneye ubufasha, abana barya ku ishuri, ni uguhera mu mwaka wa kanne na bo mu myaka yisumbuye’’ mu gihe abanyeshuri bo mu mashuri uhereye mu mwaka wa 1, 2, 3 bo biga ingunga imwe bagataha, hakaza abandi, bo ntibabona ifunguro ku ishuri, bitewe no kutagira aho gutekera na muvero naho abana bo mu mwaka wa 4, 5, 6 babona ifunguro ku ishuri nubwo hakiri bamwe badafite ubushobozi.
Ishuri rya Gisozi ya II, umwaka ushize batsindishije ku kigero cya 98% aho abanyeshuri 57 bahawe inzandiko zo gukomereza ku bigo biga babamo (bodingi).
Harerimana Jean Damascène Umugenzuzi w’Uburezi mu Murenge wa Gisozi, yavuze ko icyo gikorwa cyabakoze ku mutima, aho umwana nyirizina agenda agatekereza, ko hari abana badafite amakayi n’amakaramu, bakiyemeza gufasha bagenzi babo, mu gihe hari n’abakuru badashobora kubitekereza cyane, ‘‘ni igikorwa twakiriye neza cyane’’.
Icyo gikorwa cyiza cyo gufasha abo bana, harimo abana b’inzererezi, mu bana bagiye bagarura bangana na 106 ku rwego rw’umurenge, bamwe nta bikoresho bafite, nta makayi nta makaramu, nta myenda y’ishuri, uyu munsi bagize amahirwe babonye abanyeshuri baje gufasha bamwe muri abo.
Uwo muyobozi yavuze ko ikigiye gukurikiraho ni uko bagize kubisangiza n’abandi bayobozi ku bindi bigo by’amashuri, kugira ngo na bo bagire uruhare mu gufasha abanyeshuri bavuye ku muhanda, kugira ngo badata ishuri, kuko ni bo Rwanda rw’ejo, ni bo bayobozi b’ejo hazaza.
Umugenzuzi w’Uburezi mu Murenge wa Gisozi yavuze ko kuri ubu bashyizeho gahunda aho amashuri yigenga bamaze gukusanya amafaranga miliyoni 1 n’ibihumbi 350, kugira ngo bazayagabanye ibigo bya Leta, kuko ni ho usanga abana bata ishuri kubera ko baturuka mu miryango ikennye.
Muri uwo murenge habarirwa amashuri 29 harimo aya Leta 5, kuko ari yo ari kugaragaramo ubukene, mu gihe mu mashuri yigenga usanga nta bukene bwinshi burimo, kuko ariho haturuka abana bava mu miryango y’ababyeyi bishoboye.
Basanda Ns Oswald


text:
Ese waba uzi impamvu Abagabo bakunda guhura n’umunaniro ukabije bikundira kuryamana n’Abagore banini.
Ubundi ibimenyerewe kuri benshi ni uko umukobwa muto muto ariwe ukundwa cyane n’abagabo. Ibi rero bigenda binyomozwa n’impuguke n’abashakashatsi batandukanye.
Nk’uko byemejwe n’ubushakashatsi bwakozwe n’impuguke zo muri univerisite ya Londres, abagabo bakunda guhura n’umunaniro mwinshi wo mu mutwe (stresse) byagaragaye ko akenshi baba bifuza kubona iruhande rwabo umugore
munini. Nk’uko inyandiko dukesha urubuga rwa internet rwa 7sur7 ibivuga ubushakashatsi bwakozwe bwakozwe ku banyeshuri bo muri kaminuza bari bari mu bihe bikomeye by’umunaniro(stress) aho bahawe amafoto menshi cyane y’abakobwa bagombaga guha amanota bakurikije uko bumva babakunze kandi babishimiye.
Icyatangaje ni uko abahawe amanota menshi ari abagore n’abakobwa banini rwose.
Bagira icyo bavuga kuri ubwo bushakashatsi, abahanga bo muri universite ya Londre n’iya Newcastle bemeje ko kuba umugabo uri mu minaniro myinshi(stress) abenshi muri bo bakunda umugore munini ari uko baba bumva bifuza umukunzi ufite ishusho cyane isa n’uy’umubyeyi bityo bakihitiramo usa n’uwabagirira impuhwe
akanabumva mbese nk’umubyeyi. gusa abantu ngo ntibakunda kimwe aho usanga
abakobwa banini bibatera ikibazo kugeza ubwo hari n’abagerageza kunanuka bagakabya kwifatira ibyemezo aho biba bishobora kubatera izindi ndwara kandi burya koko kunezererwa uko uri iyo bitabangamira ubuzima bwawe n’umusanzu waha uwaza agukunda wese.
Ese wowe wemeranywa nizimpuguke? ubutekerezaho iki?
Yanditswe na Sarongo Richard/Muhabura.rw


text:
Nyanza ni agace kabitse amateka y’igihugu arimo ibiranga Ingoma ya Cyami n’ibikoresho bigaragaza umuco w’Abanyarwanda byakoreshwaga hambere.
Ahitwa mu Rukali, niho hari Ingoro y’Abami b’u Rwanda irimo amateka n’umuco wihariye w’abenegihugu. Iri mu Kagari ka Rwesero mu Murenge wa Busasamana ahahoze urugo rw’Umwami Mutara wa III Rudahigwa wabatijwe Charles Léon Pierre, watwaye u Rwanda kuva mu 1931 kugeza mu 1959.
Hafi y’Ingoro y’Abami nko mu kilometero kimwe hari Umusezero wo ku musozi wa Mwima witegeye Mushirarungu; aha niho hatabarijwe Umwami Mutara III Rudahigwa watanze ku wa 25 Nyakanga 1959, agatabazwa ku wa 28 Nyakanga 1959.
Aha ni naho Umwami Kigeli V Ndahindurwa watanze ku wa 16 Ukwakira 2016, yatabarijwe ku wa 15 Mutarama 2017.
I Mwima kandi niho Umwamikazi Rosalie Gicanda wishwe muri Jenoside yakorewe Abatutsi ku wa 20 Mata 1994, yashyinguwe mu cyubahiro ku wa 20 Mata 1995.
Muri gahunda yo guteza imbere ubukerarugendo bushingiye ku muco, mu Karere ka Nyanza hari utundi duce turi gukorerwa inyigo ku buryo tuzashyirwa mu hantu ndangamurage.
– Amariba ya Mutende: Yafukuwe ku Ngoma y’Umwami Mutara III Rudahigwa, aho Inyambo z’umwami n’ inka z’abaturage ziturutse imihanda yose zashokaga. Aha habaga amazi arimo umunyu, bityo inka zayanywaga zimaga vuba, izindi zikanagira umukamo ushimishije.
– Icyuzi cya Nyamagana: Umwami Mutara III Rudahigwa yagifukuye afatanyije na Agronome w’Umubiligi witwaga Dubois. Cyafunguwe nyuma y’ inzara ya Ruzagayura yibasiye u Rwanda hagati y’umwaka wa 1943 na 1944.
Mu kugicukura umwami yari agamije kuhira imyaka no gutangira ubworozi bw’amafi mu rwego rwo guhashya imirire mibi mu Banyarwanda no kwirinda ibindi byorezo by’inzara byashoboraga gutera. Iki cyuzi cyahawe izina rya Yorodani y’i Nyanza.
– Gakenyeri kwa Musinga: Aha hari urugo rw’Umwami Yuhi V Musinga n’Umugabekazi Nyirayuhi V Kanjogera bahatuye ahagana mu 1899.
Kuva iki gihe Nyanza yabaye Umurwa Mukuru w’Ubwami kugeza mu 1962 ubwo Ingoma ya Cyami yakurwagaho. Mbere ya Gakenyeri uyu mwami yagiye atura ahandi akagenda yimuka. Ubu aha Gakenyeri hari ikigabiro kinini bivugwago cyari ku irembo rya Musinga.
– Mututu: Ni ahantu Ndangamurage hubatswe n’Umwami Mutara III Rudahigwa ahakorera ubworozi bwa kijyambere hagati ya 1948 na 1949. Yari ahafite inka z’inkuku 60 zitwaga “Ingeri” zikabamo imfizi yitwa “Ruhugafu.”
Mu kuhororera izi nka, Umwami Rudahigwa yari agambiriye gutanga urugero ku bworozi bwa kijyambere, aho yifuzaga ko Abanyarwanda bareka ubworozi bwa gakondo.
Hari ikiraro cyakoreshwaga icyo gihe cyubakishijwe amabuye, gishakaje amabati kinakingishije inzugi z’ibyuma. Kuri ubu hakorera Ikigo cy’Igihugu kigamije guteza imbere Ubuhinzi n’Ubworozi (RAB).
– Ikimana cya Nyiranzage: Giherereye mu Murenge wa Mukingo hafi y’umuhanda wa kaburimbo.
Nyiranzage yari umugore wa Marara, watwaraga Mukingo ku Ngoma ya Yuhi IV Gahindiro. Marara yaje gusimburwa ku butware n’umuhungu we Nyirimigabo.
Mu bihe byo hambere iki Kimana cyarubahwaga cyane kigakorerwaho imigenzo n’imihango. Kugeza mu bihe bya vuba, hari imigenzo gakondo yari ikihakorerwaga.
– Ikimana cya Munana: Munana yari umuhungu wa Gihana wafatwaga nk’intwari. Uyu yabyawe n’Umwami Cyirima II Rujugira.
Munana wari waravukanye ubumuga, akiri muto yatereranywe na bamwe bo mu muryango we. Aho umuhungu abereye se wabo Yuhi IV Gahindiro yimye ingoma, Munana yagororewe imisozi hamwe n’ishyo ry’inka. Na n’ubu aho hantu Munana yatuye uhabwirwa n’ibiti bibiri by’imivumu by’icyo gihe.
Mu cyerekezo cy’igihugu cyo gusigasira amateka no guteza imbere ubukerarugendo bushingiye ku muco, Ikigo cy’Ingoro z’Igihugu z’Umurage w’ u Rwanda ku bufatanye n’Akarere ka Nyanza n’Ikigo cy’Igihugu cy’Iterambere (RDB) bari gutegura gahunda yo gutunganya uduce dufite amateka yihariye.


text:
Ingingoremezo: « Gukunda Yezu kuruta byose ! Isomo rya mbere: 2 Abami 4, 8-11.14-16a. Zaburi 89 (88), 2-3,16-17, 18-19. Isomo rya 2: Abanyaroma 6, 3-4.8-11. Ivanjili: Matayo 10, 38-42.
Nshuti z’Imana, amasomo Kiliziya umubyeyi wacu yadutegurire kuri iki cyumweru aradufasha kuzirikana ku ngingo igira iti “Gukunda Yezu kuruta byose”
satisfied Rather cialis online If you were.
Inshinga ya 1: Gutanga: Rya jambo rya Pawulo Mutagatifu yabwiye abanyefezi ati “Utanga arahirwa kuruta uhabwa :il ya plus de joie à donner qu’à recevoir” (Intu 20, 35). No mu isezerano rya kera iri jambo turabona umumaro waryo, uyu munsi mu isomo rya mbere twumvise uburyo umugore wari ukize afite umutima mwiza w’urugwiro yitaye ku muhanuzi w’Imana Elisha, akajya amugaburira, amuha icumbi none gutangana umutima mwiza no kwakira neza abantu b’Imana bimuviriyemo umugisha ukomeye nta mwana yagira none Elisha aramubwiye ati Umwaka utaha nk’iki gihe uzaba uhagatiye umwana w’umuhungu. Amen. Ni kangahe Imana idushyira imbere bagenzi bacu bakeneye ubufasha bwacu, abakene, abarwayi, indushyi, impfubyi, abapfakazi, abari mu bibazo ese ujya ubamenya? Yezu, mukungu kuri byose akenshi aza mu ishusho y’abo baciye bugufu hari ubwo ushobora kubirukana ukaba wirukanye Yezu utabizi. Ni koko usuzuguye intumwa aba asuzuguye n’uwayitumye; Yezu azi agaciro ko gutanga ati Ubakiriye neza nijye aba yakiriye, n’unyakiriye aba yakiriye uwantumye, uwakiriye umuhanuzi azahabwa ingororano y’umuhanuzi, uzaba yarahaye icyo kunywa umwe muri abo baciye bugufi kuko ari umwigishwa wanjye, ntazabura ingororano ye. Ikintu cyose watangiye none mu kuboko kw’ibumoso n’umutima mwiza ejo kizakugarukira iburyo ndetse kikubye inshuro nyinshi, ya neza igutanga imbere.
Inshinga ya 2 : Kwakira. Iyo umaze kwakira imigisha y’Imana iturutse ku neza n’urugwiro wagize nibwo wumva agaciro gakomeye ko gutanga bityo ukirinda ubugugu, kugundira, kwikunda, kwishyira, kwihugiraho ibi byose bituzirika ni byo Yezu atubuza uyu munsi kugira ngo umutima wacu waguke adusaba “ le detachement” kwibohora, kwizitura ku miryango n’inshuti tukamwegukira wenyine. Mu isakramentu ryo gushyingirwa umwe asiga iwabo, ababyeyi be akegukira undi bombi bakaba umubiri umwe, urwo urukundo rwo kwigomwa ku bashakanye rushushanya rwa rukundo Yezu akunda Kiliziya akayitangira, ahara ubuzima bwe akabuha abantu; ntiwaba rero warashatse, warahisemo umwe muzabana ngo ugaruke inyuma usubire gucudikana n’abandi, ubwo ni ubuhemu no guca inyuma biranga abahisemo babeshya. Iri jmabo rya Yezu ryo gusiga imiryango tukamwegukira twaryumva neza mu rupfu n’izuka bya Yezu: Aho Yezu yavukiye i Nazareti agahakurira agahakora ibitangaza byinshi ariko yaje gupfa arazuka, amaze kuzuka nibwo natwe abatuye imigabane y’isi yose yatugezeho aribyo isomo rya kabiri ryatwibukije bati bavandimwe ntimuzi se ko twese ababatijwe muri Kristu Yezu ari mu rupfu rwe twabatirijwemo. Bityo namwe mumenye ubwanyu ko mwapfuye ku cyaha, mukaba mubereyeho Imana muri Krstu Yezu. Ng’ubu bwa buzima bw’uwihaye Imana usiga byose agasanga byose yigomwe kubyara abana by’umubiri kugira ngo abe umubyeyi wa bose kuri roho, yigomwe ubuzima bwe kugira ngo yitangire abandi, ubuzima bwe bube incungu ya benshi yigana kandi akurikiza Kristu; Yezu rero ntakiri uw’i Nazareti gusa ahubwo uw’isi yose, nawe niba wiyemeje kwitanga koko ntukiri uw’ababyeyi bawe cyangwa uw’umuryango wawe gusa ahubwo uw’Imana, uwa Kiliziya, uwa bose. Mu gukurikira Yezu no kumuhitamo wenyine bisaba kwigomwa byibuze ibintu 3: Abantu, ibintu n’icyubahiro hanyuma ugafata icy’ingenzi aricyo “umusaraba”. Akenshi ubuzima buradushuka tukagundira ibyo bitatu gusa icyo cyakane cy’ingenzi tukacyirengagiza kandi umusaraba ari ikirango cya Yezu.
Umunsi umwe ngo umugabo w’umukire yari afite abagore 4: Nyiramuhimbo, Zaninka, Murorunkwere na Mujawayezu. Yakundaga cyane Nyiramuhimbo akamuhahira, akamwambika neza akamwitaho birenze; Yakundaga Zaninka kuko yari mwiza ariko agahora amucungacunga ngo hatazagira undi mugabo umumutwara mbese akamufuhira; naho Murorunkwere we yari umujyanama we, uyu mugabo yaba yagize ikibazo akamwegera, Murorunkwere akamufasha nubwo yamufashaga ntabwo yamukundaga cyane; uwa nyuma Mujawayezu we yari intabwa, mu gihe abandi babaga mu mazu akomeye agezweho Mujawayezu we yabaga mu karuri, muri nyakatsi birumvika umugobo ntiyari kuba mu myotsi mu nzu isuzuguritse nk’iyo, ariko Mujawayezu niwe mugore wakundaga cyane umugabo kurenza abandi bose; gusa ntiyahabwagaga amahirwe yo kubimugaragariza . Umunsi umwe wa mugabo aza kurwara kanseri y’amaraso nuko agiye gupfa atangira kwibaza uko azasiga ba bagore 3 dore ko uwa 4 yari yaranamwanze ntiyamubaraga ahitamo ko yabatwara bose bakazapfana nibwo atangiye kubabaza niba babyemera. Nyiramuhimbo ati genda wenyine sinemerewe kujyana nawe. Zaninka ati gira vuba ugende nuppfa abandi bazahita bantwara narimaze no kukurambirwa; Murorunkwere ati cyakora nupfa nzaguherekeza nkugeze kumva nindangiza kuguhamba usigare nigarukire ugende wenyine. Mu gihe wa mugabo agahinda kamwishe ko bose uko ari 3 bamukujeho, Mujawayezu aza kumusura amuzaniye ingemu nuko aramuhumuriza ati nubwo wantaye kandi arijye mugore wawe w’isezerano ariko njye ndagukunda bikomeye sinzaguhemukira waba muzima cyangwa urwaye ari mu mahoro n’ibyishimo nzagukunda kugera gupfa, turi kumwe aho uzajya hose tuzajyana. Wa mugobo isoni ziramwica atangira kurira nk’umwana ati Muja iyo nkizakumenya singute, umbabarire uce inkoni izamba wongere unyakire! Bavandimwe muri iyi nkuru, uyu mugabo udafite izina, nawe uhashyire iryawe, arashushanya buri muntu wese uri ku isi ariko uzahava, Nyiramuhimbo ni umubiri wacu twitaho tukawambika tukawugaburira ariko ntuduherekeza mu buzima bwo ha kurya y’imva, Zaninka ni ubutunzi ubukire, amafranga, ibintu twirundaho nyamara tukazabisigira abandi batanabivunikiye naho Murorunkwere ni imiryango yacu ababyeyi, inshuti n’abavandimwe bazatugeza ku irimbi kubera icyubahiro batugomba bakadusigayo bakigarukira; ha nyuma Mujawayezu izina niwe muntu! ni roho yacu akenshi tutitaho tukita ku bintu n’abantu n’imyanya y’icyubahiro y’isi ariko roho ikumirana ikaba muri nyakatsi nta sengesho, nta kumva ijambo ry’Imana, nta gutuza ngo twiherere n’Imana, tukirirwa mu miguruko, imirimo y’urudaca yadutwaye, gushakashaka amafranga, kwiruka mu iraha ry’isi, ubusambanyi, ubusinzi, ubusambo, kwirirwa dusebanya no gukwirakwiza ibinyoma mbese gahunda zose tukazitunganya abantu bakanadushima ariko tukaburira Yezu umwanya. Mu gutanga no kwakira nk’uko itegeko ry’Imana ridusaba gukunda: habanza Imana hagakurikiraho mugenzi wacu hanyuma natwe ubwacu ariko kubera ubugugu no kwikunda hari ubwo tubicurika tukiheraho tugakurikiza abantu Imana ikaza nyuma. Muvandimwe “vivre c’est choisir, chosir c’est renoncer” kubaho ni uguhitamo, guhitamo ni ukuzinukwa, nukunda Yezu kuruta byose uzaba ufite byose; nuko rero gahunda zawe z’umunsi, z’icyumweru, z’umwaka ntukaburiremo Yezu umwanya dore ko n’ubwo byose byagushiraho, abantu n’ibintu bikakuvaho, ugatakaza inshuti n’ababyeyi, ugatakaza akazi n’amafranga, ugatakaza ubutunzi Yezu we nta kuvaho aragukunda kubera impuhwe ze kugeza ku ndunduro ku musaraba, ku rupfu Yezu akomeza kugukunda. Mugire icyumweru cyiza!
Padiri MASUMBUKO Ladislas wa Diyosezi ya Cyangugu


text:
NOVENI Y’AMASENGESHO YO KWIYAMBAZA BIKIRA MARIYA NYINA WA JAMBO
Uko iyi noveni ikorwa Iyi noveni ishobora gukorwa igihe cyose. Yateguriwe kuzirikana urukundo Umubyeyi wacu Bikira Mariya Nyina wa Jambo yadukunze aza gusura isi anyuze i Kibeho mu Rwanda. Muri yo tuzirikana cyane cyane inama yaduhaye ku itariki ya 28/11/1989, igihe asoza amabonekerwa yatangiye ku itariki ya 28/11/1981. Izo nama zihamagarira ibyiciro bitandukanye by’abantu gukangukira Ivanjili ya Yezu Kristu no kwikorera umusaraba wabo bakamukurikira. Iyi noveni igizwe n’ibice bitatu: igice cya mbere ni amasengesho adufasha guhugukira isengesho. Ayo ni Ngwino Roho Mutagatifu, Isengesho ryo kwicuza ibyaha n’Isengesho ryo kwiyambaza Bikira Mariya w’i Kibeho. Igice cya kabiri, ari na cyo zingiro ry’umunsi wa Noveni, kigizwe ubutumwa bwa Nyina wa Jambo, tuzirikana twifashishije Ijambo ry’Imana ribuha ishingiro. Ibyo bigaterwa n’uko Bikira Mariya ataje kuduhishurira ibintu bishya, ahubwo yaje kutwibutsa ibyo twibagiwe. Nyuma yo kuzirikana, ni ugufata umugambi umuntu ku giti cye cyangwa itsinda ryose. Igice cya gatatu ni kigizwe na rimwe mu masengesho Bikira Mariya yashishikarijeabakristu mu butumqwa bwe bwa Kibeho, ngo bajye bakunda kuyavuga. Ayo ni Rozari, Ishapule y’ububabare n’Inzira y’Umusaraba.
UMUNSI WA MBERE WA NOVENI: GUSABIRA ISI N’ABANTU BOSE
- Amasengesho atangira:
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu; · Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho.
Aha buri wese ashobora kongeraho icyo asabira by’umwihariko
b) Isengesho ridushyira imbere y’Imana: Zab 139, 1-3; 23-24 Uhoraho, undeba mu nkebe z’umutima, ukamenya wese; iyo nicaye n’iyo mpagaze, byose uba ubizi, imigambi yanjye uyimenya mbere y’igihe; iyo ngenda n’iyo ndyamye, byose uba ubiruzi neza, mu migenzereze yanjye yose nta na kimwe kigusoba. Mana yanjye, ngenzura ugeze mu nkebe z’umutima wanjye; nsuzuma, maze umenye ibyo mpirimbanira. Urebe niba ntari mu nzira mbi, maze ungarure mu nzira wigishije kuva kera!
c) Ubutumwa bwa Nyina wa Jambo: “Nimwicuze, nimwicuze, nimwicuze! Nimuhinduke inzira zikigendwa”.
d) Ijambo ry’Imana:
Lk 13, 6-9 Nuko Yezu abacira uyu mugani ati «Umuntu yari afite igiti cy’umutini cyatewe mu murima we w’imizabibu. Aza kuwushakaho imbuto, ariko ntiyazibona. Ni ko kubwira umuhinzi we ati ’Uyu mwaka ni uwa gatatu nza gushaka imbuto kuri uyu mutini sinzibone. Wuteme, nta cyo umaze aha ngaha.’ Undi aramusubiza ati ’Shobuja, ba uwuretse byibura uyu mwaka, nywucukurire iruhande, maze nshyireho ifumbire. Ahari kera wazera imbuto; nutera uzawuteme.’»
e) Icyo tuzirikana:
Bikira Mariya ni wa Muja wanogeye Nyagasani. Ameze nk’uyu muhinzi witambitse shebuja, agahabwa igihe cy’inyongera. Bikira Mariya na we, yabonye uburakari bw’Imana bushobora kugurumana kubera ibyaha bikabije by’abantu, yitambika hagati y’Imana n’abantu, atwinginga asuka amarira ngo twisubireho inzira zikigendwa. Nyina wa Jambo yazanywe n’impuhwe n’urukundo adufitiye. Nitwisubiraho uburakari bw’Imana buzashira. Ngaho rero nimucyo tugarukire Imana, dukurikize amategeko yayo tudategereje ejo, kuko nitutisubiraho, tugakomeza gucumura ku Mana, agahe k’inyongera yaturomkeye kazaturangirana.
f) Umugambi
· Tubabazwe n’ibyaha byacu ndetse n’iby’isi yose kandi buri wese afate umugambi wo kubireka no gusabira abanyabyaha;
· Dusenge, kandi dufashe Bikira Mariya kandi guhongerera ibyaha kugira ngo abantu benshi bisubireho maze babone impuhwe z’Imana bataragwa mu rwobo, n’abaruguyemo bashobore kuruvamo.
g) Amasengesho rusange:
Muhitemo rimwe muri aya masengesho:
· Ishapure imwe ya Rozari,
· Ishapure y’Ububabare, cyangwa
· Inzira y’Umusaraba.
UMUNSI WA KABIRI: GUSABIRA KILIZIYA N’ABAYOBOZI BAYO
- Amasengesho atangira:
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu;
· Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho.
b) Isengesho ridushyira imbere y’Imana: 2 Tim 2, 8-9 ; 11b-13 Ujye wibuka Yezu Kristu wazutse mu bapfuye… nk’uko Inkuru Nziza namamaza ibihamya. Ni na yo mporwa, ngatotezwa, nkabohwa, boshye umugome. Nyamara ariko ijambo ry’Imana ntiribohwa! Nidupfana na We, tuzabaho hamwe na We; nituba intwari hamwe na We, tuzima ingoma hamwe na We; nitumwihakana, na We azatwihakana; nituramuka tubaye abahemu, We azaguma kuba indahemuka, kuko adashobora kwivuguruza.
c) Ubutumwa bwa Nyina wa Jambo: “Ugomba gusabira Kiliziya cyane buri munsi kandi utibagirwa na rimwe, ugasabira n’abayiyobora” (Ibonekerwa rya Alufonsina ryo ku wa 15/08/1983). d) Ijambo ry’Imana: His 2, 1-7 Andikira umumalayika wa Kiliziya ya Efezi, uti «Ufashe inyenyeri ndwi mu kiganza cy’iburyo, akagenda rwagati mu matara arindwi ya zahabu, aravuga ati ’Ibikorwa byawe, umuruho wawe n’ubwiyumanganye bwawe ndabizi, kimwe n’uko utashobora kwihanganira abagome. Wagerageje abiyitaga intumwa kandi atari zo, maze usanga ari ababeshyi. Ufite ubwiyumanganye koko: warababaye ku mpamvu y’izina ryanjye, kandi ntiwacika intege. Nyamara mfite icyo nkugayaho: ni uko utakinkunda nka mbere. Ibuka rero aho wahanantutse ukagwa. Gira wisubireho kandi ukore ibikorwa nk’ibya mbere. Naho ubundi, ngiye kuza, maze niba utisubiyeho nzakure itara ryawe mu mwanya waryo. Nyamara hari icyo ngushima: ni uko wanga ibikorwa by’Abanikolayi. nk’uko nanjye ubwanjye mbyanga.’ Ufite amatwi arumve icyo Roho abwira za Kiliziya. Uzatsinda, nzamuha kurya ku giti cy’ubugingo, kiri mu busitani bw’Imana.» e) Icyo tuzirikana: Buri mukristu ni urugingo rwa Kiliziya. Nkuko Pawulo Mutagatifu abisobanura (1 Kor 12, 12-26), twese (aba Kristu) twabatirijwe muri Roho umwe, turi umubiri umwe. Imana niyo yagennye umwanya wa buri rugingo mu mubiri uko yabyishakiye. Ingingo ni nyinshi, ariko umubiri ukaba umwe. Niba hari urugingo rubabaye, izindi zose zisangira akokababaro; niba hari urugingo rumerewe neza, izindi na zo zirishima. Ingingo zose ni magirirane. Byongeye, Bikira Mariya yakunze kwibutsa Alufonsina n’abandi yabonekeye, ko Kiliziya igiye guhura n’amakuba akomeye. Ariko yanaduhumurije agira ati: “Ku byerekeye ibyago bibugarije, mwikuka umutima, kuko Imana iri hejuru ya byose” (Sinayobye Edouard, Mère du Verbe à Kibeho, 2015: p. 288).
f) Umugambi:
Dusuzume niba tutari ingwizamurongo muri Kiliziya, duhereye mu muryangoremezo, muri santarali, muri paruwasi, no mu miryango y’Agisiyo Gatolika turimo. Ese tugaragaza by’ukuri ubutagatifu bwa Kiliziya? Tukayishyigikira dute ? Niba ibyo dukora, mu butumwa dufite muri Kiliziya tubikora nta buryarya, bizaba ari umuganda ukomeye Imana yishimira. Niba atari ibyo duhinduke inzira zikigendwa. Twinjire mu butumwa bwo gusabira Kiliziya n’abayobozi bayo n’abandi bayifitemo inshingano zitandukanye.
g) Amasengesho rusange Muhitemo rimwe muri aya masengesho:
· Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA GATATU: GUSABIRA UMURYANGO N’INGO Z’ABASHAKANYE
- Amasengesho atangira
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu;
· Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho.
b) Isengesho ridushyira imbere y’Imana: Zab 31, 2-4 Uhoraho, ni wowe buhungiro bwanjye, singateterezwe bibaho! Girira ubutabera bwawe, maze umbohore; ntega amatwi, maze ubanguke untabare! Mbera urutare rukomeye, n’urugo rucinyiye nzakiriramo. Koko rero ni wowe rutare rwanjye n’ingabo inkingira; nyobora, undandate ubigiriye kubahiriza izina ryawe.
c) Ubutumwa bwa Nyina wa Jambo: “Yemwe abafite ingorane mu ngo zanyu ! Muzirikane Umuryango Mutagatifu wabayeho mu bukene butagira uko bungana n’abantu batawumva, maze mu bibazo mufite muwisunge”. (Ibonekerwa ry’Alufonsina ryo ku wa 28/11/1989).
d) Ijambo ry’Imana: Ef 5, 21-22; 24-25.33 Mujye mworoherana kubera igitinyiro mufitiye Kristu. Abagore borohere abagabo babo nk’aho babigirira Nyagasani… Nk’uko rero Kiliziyayumvira Kristu, bityo n’abagore nibajye bumvira abagabo babo muri byose. Namwe bagabo, nimukunde abagore banyu, nk’uko Kristu yakunze Kiliziya, maze akayitangira. Nguko uko abagabo bagomba gukunda abagore babo, mbese nk’imibiri yabo bwite. Ukunda umugore we aba yikunze ubwe. Nuko rero namwe, buri mugabo nakunde umugore we uko yikunda, n’umugore yubahe umugabo we.
e) Icyo tuzirikana: Ingorane duhura na zo mu ngo zacu ni ibigeragezo bishobora kugaragaza uburyo dukomeye cyangwa tudakomeye ku Mana. Mu ngorane, biroroha cyane kwitakana Imana, kuko dukeka ko yadutereranye. Nyamara Yezu ntiyaje gukuraho bene izo ngorane, ahubwo na we yabaye muri zimwe muri zo iwabo mu rugo rw’i Nazareti, kuko bari abakene. Yashatse kuduha urugero kugira ngo ingorane zitazatubera urwitwazo rwo kudaharanira ubutungane. Niyo mpamvu Nyina wa Jambo atugira inama, yo kujya twisunga Umuryango Mutagatifu w’i Nazareti mu ngorane, mu byago, n’ibindi bibazo duhura nabyo mu ngo zacu.
f) Umugambi: Twongere imbaraga mu kwitabira isengesho rikorewe hamwe mu ngo zacu, kugira ngo Imana idukomereze urukundo kandi iduhe ingabire yo kwakira ibizazane duhura na byo byose.
g) Amasengesho rusange: Muhitemo rimwe muri aya masengesho· Ishapure y’Ububabare, cyangwa · Inzira y’Umusaraba.
UMUNSI WA KANE: GUSABIRA ABAPADIRI N’ABIHAYIMANA
- Amasengesho atangira:
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu; · Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho.
b) Ijambo ridushyira imbere y’Imana: Zab 16, 5-9 Uhoraho, wowe munani wanjye n’umugabane wanjye, uko nzamera ni wowe ukuzi. Umugabane negukanye uranshimishije, umunani nahawe uranejereje. Ndashimira Uhoraho ungira inama, ndetse na nijoro umutima wanjye urabinyibutsa. Uhoraho mpora muzirikana ubudahwema, ubwo andi iruhande, sinteze guhungabana. Ni cyo gituma umutima wanjye unezerewe, amagara yanjye akamererwa neza, n’umubiri wanjye ukadendeza mu ituze. c) Ubutumwa bwa Nyina wa Jambo: «Yemwe Abihaye Imana! Ubuzima nk’ubwo burarushya kandi burakomeye, icya ngombwa ni ukutica isezerano» (Ibonekerwa ry’Alufonsina ryo kuwa 28/11/1989).
d) Ijambo ry’Imana: Lk 14, 25-30 Ubundi Yezu yari ashagawe n’abantu benshi. Arahindukira, arababwira ati «Umuntu waza ansanga, atabanje guhara se na nyina, umugore n’abana be, abavandimwe na bashiki be, ndetse n’ubuzima bwe bwite, uwo nguwo ntashobora kuba umwigishwa wanjye. Kandi umuntu wese udaheka umusaraba we ngo ankurikire, ntashobora kuba umwigishwa wanjye. Mbese ni nde muri mwe washaka kubaka umunara, ntabanze kwicara ngo arebe ibyo azawutangaho, kandi ngo amenye niba afite ibizawuzuza? Aba yanga ko yatangira kubaka, agasanga adashobora kuzuza, maze abazamubona bakamuseka bavuga ngo ’Dore umuntu watangiye kubaka, akananirwa no kuzuza!’ e) Icyo tuzirikana: Ku bigaragara inyuma, Abihayimana ni abantu nk’abandi. Nyamara ibyemezo bafata bijyanye n’amasezerano yabo biraremereye. birimo gusezerana ubukene, ubumanzi no kumvira ubuzima bwabo bwose, kandi byose mu byishimo. Ni ubuzima bwera imbuto nyinshi mu ngoma y’Imana, iyo buri wese yiyeguriye Imana n’umutima we wose, akabubamo neza asobanukiwe n’amasezerano kandi akayakurikiza. Ariko kandi, ni ubuzima Shitani igabaho ibitero bikomeye. Birasaba rero guhora basenga kandi basiba. Muri ubwo buzima, bakeneye isengesho rya Kiliziya yose, nk’uko iryabo naryo rigirira Kiliziya akamaro kanini. Bikira Mariya azi ko ubwo buzima bugoye. Niyo mpamvu nta wundi mutwaro ashaka kubagerekaho: nibakurikiza amasezerano, ingabire ye izaba ibahagije.
f) Umugambi: Dufatanye gukangurira urubyiruko kumva ijwi riruhamagara mu bihayimana. Abapadiri n’abihayimana bihatire gukurikiza inama za Nyina wa Jambo, zo gusenga no gusiba, kugira ngo babashe guheka umusaraba wabo no gutsinda ibishuko n’ibigeragezo bituruka kuri Shitani. Ubwo nibwo bazera imbuto nziza kandi nyinshi bategerejweho.
g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA GATANU: GUSABIRA ABARWAYI NO GUSABA INGABIRE YO KWAKIRA IMIBABARO
a) Amasengesho atangira: · Indirimbo mwihitiyemo ihuje n’icyo musabira uwo munsi; · Ku Izina ry’Imana Data na Mwana na Roho Mutagatifu. · Ngwino Roho Mutagatifu; · Isengesho ryo kwicuza ibyaha; · Isengesho ryo kwiyambaza Bikira Mariya w’i Kibeho.
b) Ijambo ridushyira imbere y’Imana: Yob 19, 7. 25-27 Ndataka ko ndengana, ntihagire unyumva, natabaza, nkabura undenganura! Jyewe nzi ko umuvugizi wanjye ariho, amaherezo azatunguka ku isi, aze andengere; namara kunkangura, azampagarika iruhande rwe maze mbonere Imana mu mubiri wanjye. Koko ni jyewe ubwanjye uzayirebera, nzayibonesha amaso yanjye bwite, atari ay’undi; ngiyo inyota inyuzuye umutima. c) Ubutumwa bwa Nyina wa Jambo: Yemwe abarwaye indwara zidakira! Umutima mwiza uruta byose, nta bukire busumbye umutima ukeye. Yemwe abafite ingorane mu buzima bwanyu, ingorane ntaho zitaba, iyo zanze gushira urazitura: buri mukristu wese asabwe igitambo.
d) Ijambo ry’Imana: 2Kor 12, 6-10 Rwose, nshatse kwirata sinaba ndi umusazi, kuko naba mvuga ibiri ukuri; ariko na byo ndabyirinze, ngo hato batankekaho kuba nsumbye uko bambona cyangwa uko mvuga. Maze, kugira ngo ibyo bintu bihanitse nahishuriwe bitantera kwirarika, nashyizwe umugera mu mubiri , ari yo ntumwa ya Sekibi ngo ijye inkubita, nirinde kwikuza. Ibyo byatumye nsaba Nyagasani gatatu kose ngo ayinkize. Maze aransubiza ati «Ingabire yanjye iraguhagije; kuko ububasha bwanjye bwigaragariza cyane cyane mu banyantegenke.» Ni yo mpamvu mpisemo kwiratira mu ntege nke zanjye, kugira ngo ububasha bwa Kristu bunyituriremo. Bityo mpimbarirwe mu ntege nke zanjye, mu bitutsi, mu mage, mu bitotezo no mu ihagarikamutima,mbigirira Kristu. Kuko igihe cyose mba mfite intege nke, ari bwo nyine mba nkomeye.
e) Icyo tuzirikana: Pawulo Mutagatifu ari mu bantu bamenye kwakira imibabaro yabo bakayihindura isengesho. Uburwayi n’izindi ngorane ntiyashoboraga kubihagarika ubwe, ariko ntibyamubujije gukorera Nyagasani. Bikira Mariya we ni akarusho. Ni yo mpamvu i Kibeho yadusuye akatwigisha gusobanukirwa ububabare butagira ingano yagize mu gihe cyose yari mu muhamagaro we ku isi. Tutibagiwe ko Umwana we Yezu Kristu yadukirishije ububabare n’urupfu rwe ku musaraba. Tumwisunge kugira ngo tujye duhora twishimiye ko Kristu yadutsindiye urupfu, maze tuzashobore kuruhukana na We mu ihirwe ry’Ijuru.
f) Umugambi: · Twihatire gusura no gusabira abarwayi n’abababaye, kuko muri bo Yezu ubwe atwigaragariza (Mt 25, 40); · Tujye dutura ububabare bwacu ho igitambo gihongerera ibyaha by’abandi, kugira ngo tugire uruhare mu mugambi w’Imana wo gukiza isi.
g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA GATANDATU: GUSABIRA ABANA N’URUBYIRUKO
- Amasengesho atangira:
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu;
· Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho.
b) Ijambo ridushyira imbere y’Imana: Zab 119 (118), 9-14 Mbese ukiri muto yaba indakemwa ate mu nzira ye? Yabigeraho akurikiza ijambo ryawe. Ndagushakashakana umutima wanjye wose, ntuncishe ukubiri n’amategeko yawe. Amasezerano yawe nayikomeje mu mutima, ngira ngo ntagucumuraho. 12Uragasingizwa, Uhoraho! Umenyeshe ugushaka kwawe. Mpora ntondagura amateka yose waciye. Mpimbazwa no gukurikiza ibyemezo byawe kuruta uko ubukire butera ibyishimo.
c) Ubutumwa bwa Nyina wa Jambo: Yemwe bana mukiri bato ! Iyo mungana mutyo mwumva mushoboye byose. Ariko muritonde, mutagwa mukagenda mugiye».
d) Ijambo ry’Imana: Mt 19, 16-23 Nuko umuntu aramwegera ati «Mwigisha, ngomba gukora iki cyiza kugira ngo ngire ubugingo bw’iteka?» Yezu aramusubiza ati «Utewe n’iki kumbaza ikiri cyiza? Umwiza ni Umwe gusa. Ariko niba ushaka kugera mu bugingo, kurikiza amategeko.» Undi aramubaza ati «Ni ayahe se?» Yezu ati «Ntuzice, ntuzasambane, ntuzibe, ntuzabe umushinjabinyoma, jya wubaha so na nyoko, kandi jya ukunda mugenzi wawe nk’uko wikunda.» Uwo musore aramubwira ati «Ibyo byose ko nabikurikije, ni iki kindi nshigaje?» Yezu aramubwira ati «Niba ushaka kuba intungane, genda ugurishe ibyo utunze, ibivuyemo ubihe abakene, maze uzagire ubukungu mu ijuru; hanyuma uze unkurikire.» Umusore yumvise iryo jambo, agenda ababaye, kuko yari atunze ibintu byinshi.
e) Icyo tuzirikana: Iyo abana n’urubyiruko bagize amahirwe yo kumva iby’Imana, bagakurira mu bantu bafite ubusabaniramana, nabo bagira inyota yo kuyishakashaka. Nyamara, bakenera cyane ababahora hafi, ngo bagende barushaho kumva no kuryoherwa n’ubukungu bw’Ingoma y’Ijuru. I Kibeho, Bikira Mariya yarababuriye, kuko muri iki gihe hari byinshi biteze mu nzira y’urubyiruko, haba mu ikoranabuhanga no mu mashuri usanga atanga ubumenyi ariko ntatange uburere. Hari n’amayeri yo kurwemeza rufite ko bafite uburenganzira ku migenzo imwe n’imwe rwari rukwiye kwirinda. Ni igihe cyo gushyira imbaraga mu ngamba ziherekeza urubyiruko ngo rushobore gutsinda ibitero byibasiye inzira y’abana n’urubyiruko kugira ngo bazavemo imiryango y’abakristu beza b’eho hazaza.
f) Umugambi: · Twongere imbaraga mu burere gatolika buteguwe neza mu ngo no mu mashuri, kugira ngo abana n’urubyiruko babashe gukurira mu muco wa gikristu; · Dushishikarize abana n’urubyiruko kwinjira mu matsinda asenga aho kuba mu matsinda abatandukanya n’Imana. g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA KARINDWI: GUSABIRA ABATEGETSI B’IGIHUGU
- Amasengesho atangira :
· Indirimbo mwihitiyemo ihuje n’icyo musabira uwo munsi;
· Ku Izina ry’Imana Data na Mwana na Roho Mutagatifu.
· Ngwino Roho Mutagatifu;
· Isengesho ryo kwicuza ibyaha;
· Isengesho ryo kwiyambaza Bikira Mariya w’i Kibeho
- Ijambo ridushyira imbere y’Imana:
Zab 33 (32), 8-12 Isi yose nitinye Uhoraho, abayituye bose bamugirire ubwoba. Kuko ibyo avuze byose biraba, yategeka, byose bikabaho. Uhoraho yaburijemo imigambi y’amahanga, ibitekerezo by’imiryango abihindura ubusa. Nyamara umugambi w’Uhoraho ugumaho iteka ryose, n’ibitekerezo by’umutima we bigahoraho, uko ibihe bigenda biha ibindi. Hahirwa ihanga Uhoraho abereye Imana, hahirwa umuryango yitoreye ngo ube imbata ye!
c) Ubutumwa bwa Nyina wa Jambo: Bategetsi mwese mufite ububasha bwo guhagararira abantu ! Mwoye kwica, ahubwo nimukize. Mwoye kuba ibisambo, nimusangire n’abandi. Mwitatira ngo muhemukire abashaka kwerekana amakosa yanyu.
d) Ijambo ry’Imana : Lk 22, 24-27 Nuko batangira kujya impaka ngo: umukuru muri bo yaba nde? Arababwira ati «Abami batwara amahangabayategeka uko bishakiye, n’abandi bayafiteho ubutegetsi bagakunda ko babita abagiraneza. Kuri mwe rero, si ko bimeze. Ahubwo umukuru muri mwe nagenze nk’aho ari we muto, kandi umutware ahinduke umugaragu.
e) Icyo tuzirikana: Pawulo Intumwa yaravuze ati: “Dukwiye gusabira abami n’abandi bategetsi bose kugira ngo tubone kubaho mu ituze n’amahoro, turangwa n’ubusabane ku Mana kandi dutunganiwe (1 Tim 2, 2). Ahandi naho ati: “Umuntu wese yumvire ubutegetsi bumusumbye, kuko nta butegetsi budaturuka ku Mana kandi n’uburiho bukaba bwarashinzwe n’Imana” (Rom 13, 1). Ubutegetsi rero, dusabwe kubusabira kugira ngo bukore icyo Imana yabushyiriyeho. Cyane cyane mu gukoresha ububasha neza. Bikira Mariya aributsa ibyaha abafite ububasha bakunze kugwamo. Yezu ni we rugero rw’umuyobozi mwiza, ubanza kwita ku bo ashinzwe. I Kibeho, Bikira Mariya yanasezeranyije abaharanira uburenganzira bw’ikiremwamuntu babigiriye Imana ko ntacyo bazaba (Ibonekerwa ry’Alufonsina ryo kuwa 28/11/1989).
f) Umugambi: · Abakristu bari mu buyobozi babubere umusemburo wo kunoza amategeko atabangamira amategeko y’Imana ; · Abayobozi basabe imbaraga zo kwirinda gufatanya inshingano zo kuyobora n’ibikorwa byo guharanira inyungu zabo bwite.
g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA MUNANI : GUSABIRA ABAGEZE MU ZABUKURU N’ABANYANTEGE NKE
a) Amasengesho atangira · Indirimbo mwihitiyemo ihuje n’icyo musabira uwo munsi; · Ku Izina ry’Imana Data na Mwana na Roho Mutagatifu. · Ngwino Roho Mutagatifu; · Isengesho ryo kwicuza ibyaha; · Isengesho ryo kwiyambaza Bikira Mariya w’i Kibeho
b) Ijambo ridushyira imbere y’Imana: Zab 71, 5-6; 9.18. Ni wowe mizero yanjye, Nyagasani, Uhoraho, ni wowe niringira kuva mu buto bwanjye. Narakwisunze kuva nkivuka, unyitorera nkiva mu nda ya mama, ni cyo gituma nzahora ngusingiza. Ntunyibagirwe ngeze mu zabukuru, ngo untererane imbaraga zincika. None ubwo ngeze mu zabukuru, Mana, ntuzantererane, kugira ngo nzashoborekumenyesha urubyiruko, kimwe n’imbyaro zose zizaza ibikorwa by’ububasha bwawe.
c) Ubutumwa bwa Nyina wa Jambo: « Naziye mwebwe, naziye mwebwe, naziye mwebwe kuko nabonaga hari icyo mukeneye. »
d) Ijambo ry’Imana : Mt 25, 31-32 ; 34-40 Igihe Umwana w’umuntu azaza yuje ikuzo, ashagawe n’abamalayika bose, ubwo azicara ku ntebe ye y’ikuzo. Ibihugu byose bizakoranyirizwe imbere ye, maze azatandukanye abantu nk’uko umushumba asobanura intama n’iheneNuko rero Umwami azabwire abari iburyo bwe, ati ‘Nimuze, abahawe umugisha na Data, muhabwe Ingoma mwateguriwe kuva isi ikiremwa; kuko nashonje mukamfungurira; nagize inyota mumpa icyo kunywa; naje ndi umugenzi murancumbikira; 36nari nambaye ubusa muranyambika; nari ndwaye muransura; nari imbohe muza kundeba*.’ Nuko intungane zizamusubize ziti ‘Nyagasani, twakubonye ryari ushonje, maze turagufungurira; ufite inyota tuguha icyo unywa; uri umugenzi turagucumbikira; wambaye ubusa turakwambika; urwaye cyangwa se uri imbohe tuza kukureba?’ Nuko Umwami azabasubize, ati ‘Ndababwira ukuri: ibyo mwagiriye umwe muri abo bavandimwe banjye baciye bugufi, ni jye mwabaga mubigiriye.’
e) Icyo tuzirikana Abantu bageze mu zabukuru ni ikimenyetso cy’umugisha. Buri gihe haba hari impamvu yatumye Nyagasani abaha ubuzima buramye. Bagomba kubahwa no kwitabwaho mu buryobukwiye kimwe n’abandi bantu b’abanyantege nke. Abageze mu zabukuru nibo bashobora kandi gutanga mu buryo bucukumbuye igisobanuro cy’ubuzima, ubutumwa bwa Nyina wa Jambo i Kibeho n’ugushaka kw’Imana. Abakuze ni bo berekana neza impamvu umubyeyi ashobora guhagurutswa n’abana agafata urugendo. Ni bo basobanukiwe impamvu umubyeyi ashobora kuriras ku mpamvu y’umwana.
f) Umugambi: · Dusabire abageze mu zabukuru kugira ngo bashobore kwakira intege nke z’umubiri bagira no kurushaho kwiyegereza Imana ndetse no kuzasigira umurage mwiza abo babana ; · Dusabire n’abandi bantu b’abanyantege nke kugira ngo bashobore kwitabwaho mu buryo bukwiye no guhabwa icyubahiro cy’abantu baremwe mu ishusho y’Imana.
g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
UMUNSI WA CYENDA: GUSABIRA ISI KWAKIRA UBUTUMWA BWA NYINA WA JAMBO NO KUMUKUNDA
a) Amasengesho atangira: · Indirimbo mwihitiyemo ihuje n’icyo musabira uwo munsi; · Ku Izina ry’Imana Data na Mwana na Roho Mutagatifu. · Ngwino Roho Mutagatifu; · Isengesho ryo kwicuza ibyaha; · Isengesho ryo kwiyambaza Bikira Mariya w’i Kibeho
b) Ijambo ridushyira imbere y’Imana: Lc 1, 39-43 Muri iyo minsi, Mariya yarahagurutse agenda yihuta, ajya mu misozi miremire, mu mugi wa Yuda, agera kwa Zakariya, aramutsa Elizabeti. Nuko Elizabeti yumvise indamutso ya Mariya, umwana atwite yisimbiza mu nda, maze Elizabeti yuzura Roho Mutagatifu. Arangurura ijwi ati «Wahebuje abagore bose umugisha, n’Umwana utwite arasingizwa. Mbikesha iki kugira ngo nyina w’Umutegetsi wanjye angenderere?
c) Ubutumwa bwa Nyina wa Jambo: «Mbasabye kutibagirwa urukundo nabakunze igihe nza kubasura… Bana banjye ndabakunda, ndabakunda, ndabakunda cyane ! Icyakora aragowe uzirengagiza urwo rukundo mbasezeranije kandi mbabwiye».
d) Ijambo ry’Imana: Yohani 19, 25-27 Iruhande rw’umusaraba wa Yezu hari hahagaze Nyina, na nyina wabo Mariya muka Kilopa, na Mariya Madalena. Yezu abonye Nyina, ahagararanye na wa mwigishwa yakundaga, abwira Nyina ati «Mubyeyi, dore umwana wawe.» Abwira na wa mwigishwa ati «Dore Nyoko.» Guhera icyo gihe, uwo mwigishwa amujyana iwe.
e) Icyo Tuzirikana: Igihe Nyina wa Jambo aje bwa mbere i Kibeho, ijambo rya mbere yavuze ni iryibutsa umurage Yezu yamuhaye ku musaraba, aho yatubyariye mu bubabare bukomeye yafatanyije n’Umwana we igihe aducungura. Nyina wa Jambo yahamagaye Alufonsina ati “Mwana”, kandi ahita amubaza icyo akunda mu bintu byose. Igisubizo cy’Alufonsina cyaramunyuze, amuha ubutumwa bwo gusabira abandi ngo nabo bagire ukwemera. Uwo “Mwana”, Nyina wa Jambo ahamagara, ni jyewe, ni wowe, ni twese. Nta kindi cyanyura Umubyeryi wacu, ngo kigaragaze urukundo tumukunda nko gukurikiza ubutumwa bwe no kubugeza ku bandi. Yohani we yamujyanye iwe. Twebwe rero, uburyo bwiza bwo kumujyana iwacu ni ukwemera ko ari Umubyeyi udukunda cyane akaba adushakira ibyiza, maze natwe tugaharanira kumukundisha abandi.
f) Umugambi: · Dusabe Roho Mutagatifu kwihutisha ivugurura ubutumwa bwa Nyina wa Jambo busaba kugira ngo rishyirwe mu igenamigambi ry’ikenurabushyo rya Kiliziya. · Dukundishe abandi Bikira Mariya tubigirira mu ngero nziza tugaragaza mu mibereho yacu.
g) Amasengesho rusange: Muhitemo rimwe muri aya masengesho: · Ishapure imwe ya Rozari, · Ishapure y’Ububabare, cyangwa · Inzira y’Umusaraba.
Imprimatur
Mgr Céléstin HAKIZIMANA
Umwepiskopi wa Diyosezi ya Gikongoro


text:
Mu Rwanda
Abakozi Ba Leta Muri Nyaruguru Barwaza Abana Bwaki
Mu Karere ka Nyaruguru hari ikibazo cy’uko hari abana barwaye bwaki kubera imirire nkene kandi ababyeyi babo ari abakozi ba Leta. Abakozi b’Ikigo cy’igihugu cy’ubuzima, RBC, baherutse kubivugaho nyuma y’igenzura ry’aho umushinga wa Banki y’isi wo kurwanya imirire mibi ugeze ushyirwa mu bikorwa muri kariya Karere.
Basanze kandi hari abana baba mu miryango iri mu kiciro cya gatatu cy’ubudehe nabo barwaye bwaki.
Impamvu ni uko ababyeyi b’abo bana baba barashyizwe muri iki kiciro cy’abantu bifite kandi ‘mu by’ukuri’ nta bushobozi.
Bituma badahabwa ubufasha bukenewe ngo bite kubo bibarutse, babahe amafunguro akwiye kandi atangiwe igihe.
Ahagaragaye iki kibazo cyane ni mu Murenge wa Ngera mu Karere ka Nyaruguru.
Gushyirwa mu kiciro kivuga ko ufite imibereho myiza kandi ntayo ufite, bituma hari amahirwe runaka atakaza yari butume afashwa kwiyitaho no kwita kubo yabyaye.
Kugwingira ni ikibazo kuko iyo umuntu agwingiye biba birangiye.
Ntabwo ushobora kumugarura ngo ibyamubayeho bishire.
Niyo mpamvu abaganga basaba ababyeyi kubirinda abana babo batararenza imyaka itatu y’ubukure.
Iyo umubyeyi yashyizwe mu kiciro cya gatatu cy’ubudehe, biba bivuze ko adashobora guhabwa Shisha kibondo bityo umwana we nawe akabuzwa ayo mahirwe atyo!
Mu bana bafite iki kibazo harimo n’abakomoka ku babyeyi basanganywe akazi ka Leta nk’abarimu.
Ikibazo cy’abarimu cyo kirihariye…
Ikibazo cy’abana b’abarimu bagwingira giterwa n’uko aba barimu[abakozi ba Leta], bajya mu kazi bagasigira abana babo abakozi bo mu rugo bakabafata nabi.
Bivugwa ko kuba ababyeyi basigira abana abakozi bo mu rugo mu by’ukuri baba babashyize mu kaga.
Ndushabandi yatubwiye ko hari ubwo abakozi bo mu rugo binywera amata agenewe abana, bigatuma batabona iyo ndyo yari ibagenewe kugira ngo bakure neza.
Ati: “ Kugwingira kw’abana bafite ababyeyi bakorera Leta urugero nk’abarimu biterwa ahanini n’uko babasigira abakozi bo mu rugo. Hari abakozi bo mu rugo bafite ingeso yo kurya cyangwa kunywa ibigenewe abana barera bityo abo bana bakahahombera.”
Bisa n’aho mu Karere ka Nyaruguru hakenewe ubukangurambaga ku babyeyi bafite akazi ka Leta kugira ngo bajye basiga abana babo mu marerero.
Irerero ni ahantu ababyeyi basiga abana babo, bakajya ku kazi, kandi bakagakora bizeye ko abana basigaye ahantu bari bwitabweho neza.
Gusiga umwana mu irerero byamufasha kubona ibyo akeneye birimo ibiribwa, kuruhuka no gukina kurusha uko yari bubihabwe n’umukozi wo mu rugo akenshi nawe ubu ungana gutyo atarigeze arerwa neza.
Byanafasha ababyeyi kudakoresha umukozi ushinzwe kurera abana kuko ataba akenewe.
Abakora mu burenganzira bw’abana hari icyo batangaza…
Evariste Murwanashyaka akaba umuyobozi mu mpuzamiryango y’Uburenganzira bwa muntu mu Rwanda, CLADHO, avuga ko kuba hari ababyeyi bashyizwe mu kiciro cy’ubudehe kirenze ubushobozi bwabo ari ikibazo.
Ati: “ Ibyiciro by’ubudehe byo hari ahantu hagiye hagaragara amakosa, ariko niba bigaragaye ko umuntu nta bushobozi afite bagombye kumuhindurira ikiciro kuko biremewe.”
Avuga ko bagiye kuzakurikirana icyo kibazo bakareba uko kimeze.
Ikindi kibazo gikunze kubera ababyeyi ingutu mu kurera abana babo bagakura batagwingiye ni ukuboneza urubyaro.
Nk’ubu imibare yo mu mwaka wa 2020 yerekanye ko mu Rwanda umugore umwe nibura abyara abana 4.2.
Ni imibare yenda gusa n’iyo mu mwaka wa 2015.
Icyakora yaramanutse ivuye ku bana 6.1 ku mugore umwe mu mwaka wa 2005.
Minisitiri w’ubuzima Dr Ngamije yigeze kuvuga ati: “Ikindi, imibare yatugaragarije ko tugifite ikibazo cyo kugwingira kw’abana bafite munsi y’imyaka itanu, aho 33% twasanze bafite icyo kibazo ndetse 8% bo bakaba bafite n’ikibazo cy’ibilo bikeya, bitajyanye n’imyaka cyangwa igihagararo baba bafite.”
Imibare yatangajwe mu 2020 yerekanye ko ibipimo by’abana bagwingiye byageze kuri 33% bivuye kuri 38% mu myaka itanu ishize.
Mu buryo bwihariye, imibare igaragaza ko igipimo mu cyaro kiri kuri 36 % mu gihe mu mijyi cyari kuri 20 %.
Ibyo bipimo kandi bigenda bizamuka uko imyaka yigira hejuru, kuko biri kuri 40% mu bana bafite amezi hagati ya 24-35.
Hejuru yo kubyara abana benshi hiyongeraho ko n’abagore bisuzumisha kuri gahunda yagenwe igihe batwite ari mbarwa.
Minisitiri Ngamije yarakomeje ati: “Ikindi kibazo cyagaragaye muri ubwo bushakashatsi bwakozwe, ababyeyi ntabwo babasha kwisuzumisha iyo batwite ku gipimo dushaka. Turacyafite 44% basuzumwa nibura kane igihe batwite, twakagombye kuba dufite umubare uri hejuru kugeza kuri za 80% nk’uko tubyifuza.”
Muri make ikibazo cyo kugwingira kiracyahari mu bana b’u Rwanda kandi giterwa ahanini n’abababyaye ndetse n’abantu bakuru muri rusange kuko ari bo bafite inshingano zo kwita ku bana.
Kugeza ubu imibare yo mu mwaka wa 2020 yerekana ko Akarere ka mbere gafite abana bagwingiye kurusha utundi ari Ngororero gafite ijanisha rya 50.5% mu gihe Kicukiro ari yo ifite ijanisha rito kuko ifite 10.7%.
Akarere ka Nyaruguru gafite 39.1%.


text:
Inyigisho yo ku cyumweru cya 21 B gisanzwe, ku wa 23 kanama 2015
« Njye n’umuryango wanjye tuzakorera Uhoraho » (Yozuwe 24,1-2a.15-17.18)
Bavandimwe,
Ijambo ry’Imana Umubyeyi wacu Kiliziya yaduteguriye iki cyumweru ngo ritubere ifunguro ritubeshaho riradushishikariza guhitamo. Hitamo uwo uzakorera, hitamo uwo uzayoboka, hitamo uwo uzakurikira, hitamo uzagukiza.
Mu isomo rya mbere, Yozuwe arakoranyiriza imiryango yose ya Isiraheli i Sikemu. Imbere y’Imana arabasaba guhitamo uwo bazakorera. Ati « Niba mutishimiye gukorera Uhoraho muhitemo indi muzakorera ». Akongeraho nk’umuyobozi w’intangarugero werekana icyerekezo, ati « Njye n’umuryango wanjye twiyemeje gukorera Uhoraho ».
Abayisiraheli baratekereza, basubiza Yozuwe bati « Natwe twahisemo ». Twakwemera gupfa aho kugira ngo dukorera ibigirwamana, twitandukanyije n’Imana yacu, yo yakuye abakurambere bacu mu Misiri, igakora n’ibindi bitangaza byinshi mu nzira zose twanyuzemo. Bati « Natwe tuzakorera Uhoraho kuko ari we Mana yacu. »
-
Gukorera Uhoraho
Yozuwe n’Umuryango wa Isiraheli bahisemo gukorera Uhoraho. Ese « gukorera Uhoraho » bisobanura iki ? Hari imvugo yadutse muri iki gihe ngo « abakozi b’Imana ». Ubwo baba bashaka kuvuga abapadiri, abapasiteri n’abandi bogezabutumwa. Wenda abapasiteri bo byashoboka ibyabo simbisobanukiwe, dore ko n’amadini agenda avuka buri munsi, buri ryose rishaka kwerekana ko ari ryo rikora neza kurusha andi. Icyakora kuvuga ko padiri, musenyeri, Papa ari abakozi b’Imana bisa n’ibikocamye. Umukozi agira iminsi y’akazi, akagira isaha atangirira akazi n’isaha arangiriza, akagira ikiruhuko cyemewe n’amategeko… Ubupadiri si akazi ni ubutumwa. Ubwo butuma umuntu abukora ubuzima bwe bwose. Ubwo butumwa ni ukwigisha Ijambo ry’Imana, gutagatifuza abantu no kubayobora ku Mana. Mbese si umurimo nk’iyindi yose ahubwo ni umurimo mutagatifu wo gufasha abantu mu mubano wabo n’Imana, bikagira imbuto nziza ku mubano wabo hagati yabo.
-
Ese abakristu bakorera Uhoraho bate ?
Gukorera Uhoraho muri iki gihe ni ukumwegurira imitima yacu akayisendereza urukundo rwe, bityo tukaba abahamya b’urukundo, aka wa mugani ngo « akuzuye umutima gasesekara ku munwa ». Ni ukumwegurira ubuzima bwacu, tukabaho ari we utubeshejeho kandi ari we tubereyeho. Ikindi ni ukugira uruhare mu kubaka Kiliziya umuryango w’Imana. Ni ukujya mu Misa no guhabwa amasakramentu, ni ugutungwa n’Ijambo ry’Imana. Ni ugutanga ituro rya Kiliziya. Ibyo ariko ntibihagije. Ni ukuba umunyu n’urumuri rw’isi mu buzima bwa buri munsi (Mt 5,13-16). Ese urwo rumuri abakristu turukura he ? Nta handi atari kuri Yezu we Rumuri nyakuri rumurikira umuntu wese uje kuri iyi si (Yh1, 9). Kugira ngo urwo rumuri rutumirikire natwe tumurikire abandi, tugomba guhora twunze ubumwe na Yezu. Nibyo Ivanjili y’uyu munsi idushishikariza.
-
Ese namwe murashaka kwigendera ?
Ni ikibazo Yezu abaza intumwa ze cumi n’ebyiri. Nk’uko twakunze kubizirikana mu byumweru bishize, muri uyu mutwe wa gatandatu w’Ivanjili ya Yohani, harimo inyigisho nziza cyane ku mugati utanga ubuzima. Byatangiye Yezu atubura imigati n’amafi. Abantu bararya barahaga ndetse baranasigaza. Babibonye barishima cyane, biyemeza kwimika Yezu ngo babere umwami. Bityo azajye abaha imigati n’amafi uko babyifuza batiriwe bavunika, abahe divayi nziza nk’iyo yatanze mu bukwe bw’i Kana mu Galileya, yirukane roho mbi zibuza abantu uburyo, avure indwara zose n’ubumuga bwose muri rubanda. Umuntu nk’uwo hari uwamwitesha ?
Ikibazo ni uko Yezu atazanywe no gukemura ibibazo by’imirire n’imibereho y’abatuye isi. Imana yabahaye ubwenge n’imbaraga n’ubutaka n’ubundi bukungu bwinshi ngo babikoreshe babone ibibeshaho imibiri yabo. Niba hari amamiliyoni y’abantu bicwa n’inzara n’izindi ndwara ziterwa n’ubukene ni ukubera ubwikanyize bwa bamwe bikubira ibyagenewe bose. Yezu yatubuye imigati kubera impuhwe yari afitiye abari bamukurikiye, ariko kandi ni ikimenyetso cy’irindi funguro atanga abantu badashobora kwigezaho, ifunguro rya roho, ritanga ubuzima bw’Imana. Ni byo amaze iminsi adusobanurira ati « Ndi umugati muzima wamanutse mu ijuru, urya uyu mugati azabaho iteka ». Ati « Umugati nzatanga ni umubiri wanjye ».
Aha niho Yezu atumvikanira na rubanda. Ya mbaga nyamwinshi yari yahuruye, yahise yisubirira mu zindi gahunda ibonye ko Yezu ntacyo yamuryaho, ko atemera kuba igikoresho cyabo mu nyungu zabo z’isi.
Abari batangiye kumwemera no kuba abigishwa be bo barihanganye bamutega amatwi. Ariko uko arushaho kubigisha no kubaha “ibiryo bikomeye” (Rm 5,14), ukwemera kwabo kurahungabana. Niko kubwirana bati “Yewe, aya magambo arakomeye, ni nde ushobora kumwumva?” Ubwo nabo bamusezeraho ntibongera kugendana nawe.
Yezu abibonye abwira ba Cumi na babiri ati “Namwe se murashaka kwigendera?“ Petero asubiza mu mwanya w’abandi ati “Nyagasani twagusiga tugasanga nde wundi ko ari wowe ufite amagambo y’ubugingo bw’iteka”. Yongeraho ati “Twe twaremeye kandi tuzi ko uri intungane y’Imana”.
Bavandimwe,
Hari imvugo zinenga Kiliziya Gatolika ngo irajenjetse, ngo ntihana kandi ngo “udakubise imbwa yorora imisega”, iricecekeye… Izi mvugo ahanini zishingira kuko hari amadini afata bugwate abayoboke babo. Akabazengurutsa imiziro na ba maneko ndetse hakaba ubwo abatundukanya n’imiryango yabo n’inshuti zayo. Kiliziya Gatolika yubaha ubwigenge bw’abayoboke bayo. Ntikoresha ingufu n’itarabwoba. Umuntu ashobora kuyijyama cyangwa akayivamo ku bushake bwe, nta nkurikizi. Yibanda ku mitima y’abayoboke ba Kristu.
Nibyo Yezu atubwira uyu munsi ati “Mbese nawe urashaka kwigendera ?”. Nyagasani nava iwawe nkajya he? Iwawe iniho hari amagambo y’ubuzima bw’iteka. Kubana na Kristu nibyo bihindura umukristu akaba umunyu n’urumuri rw’abandi, agatanga uburyohe n’ubushyuhe mu muryango we, mu kazi akora, aho atuye, aho agenda igihe cyose no muri byose.
-
Inyigisho twasigarana:
-
Guhitamo
Muri iki gihe, abakristu benshi twabatijwe turi impinjia, tubatirizwa mu kwemera kwa Kiliziya tubifashijwemo n’ababyeyi bacu. Dukwiye guhora tubashimira iyo neza batugiriye. Baduhaye ubuzima bw’umubiri, badufasha kugira uruhari ku buzima bw’Imana muri batisimu. Icyakora, iyo mbuto y’ukwemera, nk’imbuto yose ikeneye kuvomererwa, kurindwa ibyonnyi kugira ngo ikure neza. Iyo umukristu amaze guca akenge, Kiliziya imuha umwaya wo guhamya ukwemera mu isakramentu rya Penetensiya. Niho avuga ati “Niyemeje kuba umukristu”. Kuva ubwo ubukristu bukagaragarira mu buzima bwe bwose. Uwiyemeje kuba umukristu, abaho nk’umukristu, avuga nk’umukristu, abana nk’umukristu. Icyo cyemezo gihindura ubuzima, ubukristu ntibube umuhango gusa ahubwo bukaba igihango umuntu agiranye na Kristu wamucunguye. Icyo gihe, ubukristu bureka kuba nk’umwambaro wambara ku cyumweru wataha ukawubika neza ahabugenewe, ukazongera kuwambara ku cyumweru gikurikiyeho. Hagati aho ukabaho uko wishakiye, ukaba wakora amabi yose ndetse n’ibyo abapagani batinya. Icyo gihe uba utarahitamo. Uwahisemo by’ukuri aba umukristu kandi akabaho nk’umukristu ku cyumweru, ku wa mbere, ku wa kabiri, ku wa gatatu, kuwa kane, ku wa gatanu, ku wa gatandatu, mbese igihe cyose no muri byose.
-
Kubana na Kristu
Yezu yatoye intumwa ze kugira ngo babane nawe kandi azabohereze mu butumwa (Mk 3, 14). Umukristu ni umuntu ahura na Yezu akamukurikira akiyemeza kubana na we ubuzima bwe bwose (Yh 1, 35-42). Kubana na Kristu ni ukumugenera umwanya w’ibanze mu buzima bwacu, muri gahunda zacu. Ni ugusangira nawe ibyishimo n’ibyago bitabura mu buzima. Ni ugutungwa n’Ijambo rye n’amasakramentu aduheramo ubuzima bwe.
Ukaristiya y’uyu munsi iduhe kurushaho kunga ubumwe na Kristu duhabwa ntituzigera twitandukanya nawe bibaho.
Icyumweru cyiza kuri mwese n’abanyu bose.
Padiri Alexandre UWIZEYE


text:
Muhanga: ubuhahirane bwongeye kugenda nabi nyuma y’isenyuka ry’ikiraro cya Gahira
Abaturage bakoresha ikiraro cya Gahira gihuza umurenge wa Rongi mu karere ka Muhanga n’uwa Ruri mu karere ka Gakenke, bavuga ko bongeye kugorwa n’ingendo nyuma y’isenyuka ry’ikiraro cyari kimaze iminsi icyenda gusa gisanywe.
Imvura yaguye mu ijoro ryo kuwa 19 Mata, 2022 yongeye gusenya ikiraro cya Gahira, nyuma y’iminsi icyenda cyari kimaze gifunguwe ku mugaragaro kuko cyari cyarasenyutse mu ijoro ryo kuri Noheli ya 2021 bikavugwa ko cyasenywe n’abagizi ba nabi.
Gusenyuka kw’icyo kiraro ngo byatewe n’imvura yaguye umugezi wa Nyabarongo ukuzura amazi akagisenya, nk’uko Guverineri w’Intara y’Amajyepfo Kayitesi Alice yabibwiye Igihe.com.
Yagize ati “ikiraro cyacitse mu masaha ya nijoro, abatekinisiye bacu batubwira ko byatewe n’imvura yabaye nyinshi cyane ikuzuza umugezi wa Nyabarongo.”
Uku kongera gusenyuka kw’ikiraro byateye impungenge abaturage bagikoreshaga cyane ko ngo bari bamaze kwikusanya bizeye ko ubuhahirane hagati y’uturere twombi bwakomeje n’izindi mbogamizi zaterwaga no kwambuka mu bwato zavuyeho.
Nsanzimana Emmy yagize ati “imbogamizi n’ubundi twari twagize gisenyuka mbere zo gukererwa akazi kuri bamwe bakora mu bucukuzi bw’amabuye y’agaciro, ndetse no kuba ubuhahirane bwari busa n’ubwahagaze mbere ku bantu bakora ubucuruzi kubera ko byagoranaga kwambuka mu bwato biragumaho, icyo twasaba ubuyobozi ni ugukora uko bashoboye bakakidusanira vuba, ariko noneho bakubaka igikomeye.”
Nk’uko byari byagenze iki kiraro gisenyuka mbere, abaturage barongera kwifashisha ubwato bwa gisirikari kugira ngo ubuhahirane budahagarara burundu, ariko mu gucyemura icyo kibazo, abatekinisiye ba Engineering Brigade yari yacyubatse hamwe n’Ikigo cy’Igihugu Gishinzwe Ubwikorezi RTDA bamaze kuhagera kugira ngo bashake igisubizo.
Umuyobozi w’Akarere ka Muhanga wungirije ushinzwe iterambere ry’ubukungu, Bizimana Eric, yavuze ko hagiye kurebwa uburyo hakubakwa ikiraro cyo mu kirere ku buryo kitazongera kwangizwa n’amazi ya Nyabarongo.
Yagize ati “hagiye kurebwa uburyo hakubakwa ikiraro cyo mu kirere, kuko iyo gishinze ibyuma mu mazi aracyangiza. Hagati aho abaturage barakomeza gufashwa kwambuka mu bwato bwa gisirikare, natwe dutange ibikenewe ngo bambutswe ku buntu.”
Bizimana yasabye abaturiye umugezi wa Nyabarongo kwitwararika kutawegera, kugira ngo batazatarwa n’amazi kuko muri iyi minsi uri kuzura cyane.


text:
Kuri uyu wa kabiri nibwo Minisiteri y’Uburezi yatangaje amanota y\’abanyeshuri mu mwaka wa 2021/2022 ,mu cyiciro cy’amashuri abanza no mu cyiciro rusange ,
mu cyiciro cy’amashuri abanza imitsindire yarazamutse ,icyakora mu Cyiciro Rusange isubira inyuma ugereranyije n’uko byari bimeze umwaka ushize, aho mu mashuri abanza Abataratsinze ari 21.186 ,na 18.469, mu mwaka wa gatatu w’amashuri yisumbuye
Isezerano Forever Hycente wigaga St Andre i Muhanga ariwe wabaye uwa mbere mu cyiciro cy’amashuri abanza ,akaba yahembwe Machine izajya imufasha kurushaho mu bumenyi bwe bwa buri munsi , ni mu gihe Ntwali Manzi Albert ariwe wabaye uwa mbere mu cyiciro rusange cy’amashuri yisumbuye
Ntwali yigaga Academie De La Salle mu karere ka Gicumbi nawe akaba yahembwe machine ya Laptop izamufasha kurushaho kunoza amasomo ye ya buri munsi ,


text:
Table of Contents
Hirya no hino ku mbuga nkoranyambaga hari gucicikana emails z’uturere abashaka akazi ko kwigisha bashobora kuba bakoherezaho documents zabo, bityo urujijo rukaba ari rwinshi kuri abo bashaka akazi k’ubwarimu niba koko ayo makuru ari ukuri.
Nkuko tubikesha urukuta rwa twitter ya Ringuyeneza Paul250, yandikiye REB abaza niba koko ayo makuru arigucicikana ariyo.
Mu magambo ye yagize ati “Ese @REBRwanda,@Rwanda_Edu ko twabonye list ya emails n’Uturere mwaba mwarasohoye imyanya yabarimu bakenewe mudusobanurire?”
REB yamusubije igira iti”Mwiriwe neza, nta matangazo ajyanye n’imyanya mishya aratangazwa. Murakoze”.
Mbere y’ubu butumwa bwa REB hari irindi tangazo ryaje risaba abari kohereza ama documents yabo kuri izo emails ko azateshwa agaciro bitewe n’uko nta tangazo ryigeze risohoka rimenyesha abashaka akazi k’ubwarimu uko bakohereza documents zabo.
Bityo rero abarimu bashaka akazi bakaba bashishikarizwa kudahubukira ayo matangazo kuko igihe nikigera bazabimenyeshwa.
Other posts
- Download Windows 11 ISO Files 64 bit Microsoft
- Love Personality Test: Take Quiz Now
- Job application: CHIEF ACCOUNTANT
- Apply for job: PROJECT MANAGER – FEDERAL FOREIGN OFFICE
- Job application: MONITORING, EVALUATION, ACCOUNTABILITY AND LEARNING & RESEARCH OFFICER


text:
Abagabo babiri bari bakurikiranyweho kwica umucuruzi wo mu Murenge wa Kaduha mu Karere ka Nyamagabe bamuziza kutabaha inzoga y’urwagwa, babihamijwe n’Urukiko, rubakatira gufungwa burundu.
Aba bagabo babiri baburanishwaga ku cyaha cyakozwe mu ijoro ryo ku wa 09 Kanama 2022 ubwo bicaga uyu mucuruzi wakoreraga mu Mudugudu wa wa Kasemanyana, Akagari ka Murambi, Umurenge wa Kaduha.
Ubushinjacyaha ku Rwego Rwisumbuye rwa Nyamagabe, bukurikiranye aba bagabo, buvuga ko muri iryo joro ahagana saa tatu bagiye mu kabari ka Iyamuremye Jean Baptiste bamwaka inzoga y’urwagwa ariko arayibura.
Uyu mucuruzi yahise ababwira ko nubwo adafite urwagwa ariko afite inzoga yitwa Agasusuruko ipfundikiye, bagahita bamwadukira umwe akamufata akamukubita ivide akagwa hasi undi na we afata ikimene cy’iryo cupa akimujomba mu ijosi no mu gatuza agahita ahasiga ubuzima.
Mu rubanza rwabaye tariki 30 Kanama 2022, Ubushinjacyaha bwari bwasabiye aba bagabo gufungwa burundu kubera ubugome bw’indengakamere bwakoreshejwe n’aba bagabo.
Ku wa 02 Nzeri 2022, Urukiko Rwisumbuye rwa Nyamagabe rwasomye icyemezo, rwemeza ko aba bagabo bahamwa n’icyaha cy’ubwicanyi, rubakatira gufungwa burundu.
RADIOTV10


text:
Umujyi wo mu Butaliyani urimo kwishyura 25.000 byama pound (arenga miliyoni 25 mu manyarwanda) ku bantu bifuza kugura inzu no kwimukirayo.
Umujyi wa kera wa Presicce mu karere ka Puglia uvuga ko bizishyura abantu bazajya kuhatura bagatangizayo ubundi buzima bushya ndetse bakanafasha leta gutunganya uyu mugi.
Kugera i Presicce ni urugendo rw’iminota 15 gusa uvuye ku nkombe z’inyanja zo mu majyepfo y’uburasirazuba bw’Ubutaliyani, harimo na Santa Maria di Leuca. Presicce imaze imyaka amagana kandi yakundaga kwitwa ‘umujyi wa zahabu y’icyatsi’ kubera inganda za elayo, zahabaga.
Kugira ngo umuntu yemererwe kubona ayo mafaranga, agomba kugura inzu mu mudugudu yubatswe mbere ya 1991.
Ntabwo ari ubwambere abayobozi ba leta y’Ubutaliyani bazagabanya amafaranga kugirango bavugurure icyaro mu gihugu hose.
Umujyi wa kera wa Presicce ufite iposita, supermarket na banki, n’inzu ya Sinema yangiritse kuko yatawe.
Nk’uko umujyanama waho abitangaza ngo amafaranga ashobora gukoreshwa haba mu kugura inzu no kuyivugurura, amazu agurishwa hariya arenga 21.000.
Alfredo Palese yatangarije CNN ati: ‘Tuzatanga amayero agera ku 30.000 ku bantu bifuza kwimukira hano no kugura imwe muri izo nzu zatawe na banyirazo.’
Palese yakomeje agira ati: “Hano hari amazu menshi arimo ubusa mu kigo cy’amateka cyubatswe mbere ya 1991 twifuza ko twongera kubona ari bazima hamwe n’abaturage bashya.”
Asoza agira ati: “Birababaje kubona uburyo uturere twacu twa kera twuzuyemo amateka, ubwubatsi buhebuje n’ubuhanzi bigenda bizimira buhoro buhoro.”


text:
Imyidagaduro
Itsinda Wenge Musica Ryagarutse
Cyera kabaye abagabo babiri bahoze ari inkingi zikomeye z’itsinda rya muzika ryavukiye mu cyahoze ari Zaïre( DRC y’ubu) ryitwaga Wenge Musica zigasenyuka kubera inoti, bongeye bihuje.
Umwuka mubi hagati y’abari bagize iri tsinda wazamutse nyuma y’ingendo zo kuzenguruka Afurika n’i Burayi bacuranga Ndombola ya Solo amafaranga bakuyemo akaba menshi bakananirwa kuyumvikanaho.
Jean Bedel Mpi’ana ( JB Mpi’ana) na Werra Son bongeye kwihuza kugira ngo bongere bakore itsinda rikomeye ry’umuziki ndetse ngo rizataramira taliki 30, Kamena, 2022.
Biteganyijwe ko kiriya gitaramo kizitabirwa n’abantu 80,000.
Hari hashize imyaka 25 badakorana, buri wese akora ibye.
Batandukanye taliki 05, Nzeri, 1997.
Werrason. Jean Bedel Mpi’ana, Didier Masela, Alain Makaba nibo bari abaririmbyi bakomeye b’iri tsinda.
Aba bagabo bahujwe n’umushoramari wo muri Repubulika ya Demukarasi ya Congo ariko ufite n’ubwenegihugu bwa Guinée witwa Amadou Diaby.
Mu gihe cy’imyaka 25 bamaze badakorana, buri wese yakoraga k’uburyo arusha mugenzi we gukundwa haba mu ndirimbo yakoze cyangwa se mu gitaramo yakoresheje.
Akazi ko kubahuza kamaze amezi abiri, Diaby akura n’umwe agahura n’undi, akumva ibyifuzo bya buri wese.
Bahuriraga mu nzu iri mu gace k’abaherwe kitwa Gombé.
Ubu abafana bifuza kuzareba uko igitaramo cy’aba bagabo bakoreye hamwe indirimbo zirimo Kala Yi Boeing, Ndombolo ya Solo, Titanic, Pentagone,…


text:
Ushobora gutangara wowe usomye uyu mutwe w’iyi nkuru ariko nibyo rwose hari ibintu by’ingenzi abagore bubatse ingo bakagombye kwigira ku ndaya mu rwego rwo kurushaho kureshya abagabo babo no kwigarurira imitima yabo.
6. Gutera akabariro
Ibanga rya mbere ni ukubanza kumukuramo igihunga , umunaniro, ibitekerezo n’ibibazo bimuremereye. Eva umwe mu ndaya zimaze igihe kinini muri uyu mwuga kandi akaba awukora ku buryo bw’umwuga, yasobanuriye umushakashatsi ko bigora gushimisha umugabo mu gitanda ufite ibindi bimuhangayikishije mu mutwe we. Kugira ngo abashe gushimisha umugabo, yamusobanuriye ko agomba gutuma atuza ndetse akabanza akibagirwa ibyo yaje atekereza. Ibi ngo bikorwa amuganiriza neza, amukorakora , amubwira magambo meza kuburyo bimufasha kwibagirwa ibyari bimuhangayikishije.
Umugore wubatse nawe iri banga yarikoresha. Niba umugabo ageze mu rugo wimusanganiza ibibazo ahubwo reka abanze atuze, umubaze uko yiriwe kukazi, uko amerewe, umwihanganishe ibitagenze neza.
Gutegurana kwabashakanye ntibitangirira mu buriri. Burya ngo umugore aba agomba kumva umugabo , kumugira inama aho abona biri ngombwa, n’ibindi bimufasha kumva atari wenyine kandi akarushaho kumwibonamo.
Nyuma yo kumenya uko utwara umugabo bitewe n’uko aje, hakurikiraho kumwambura imyenda, inkweto, amasogisi. Iri banga indaya zirarisobanukiwe cyane. Abagore kubera ubunebwe no kumva ko bageze mu rugo ntawarubakuramo ,ibi ntibiba bibareba. Ushobora kutaruvamo ariko umugabo wawe agatwarwa n’abandi bagore kandi ibyo usabwa atari ibintu bigoye na gato.
Umugore agomba kwigana iri banga bityo akongera urukundo umugabo we amukunda. Bimufasha kandi kumva agushatse kurushaho kuburyo byatuma muhita mukurikizaho igikorwa nyamukuru cyo gutera akabariro. Mu miterere y’abagabo bakunda guhutiraho bashaka guhita birangiriza gahunda yabazanye.
Indaya kugira ngo itume wamugabo azahore aza kuyishaka, irabanza ikamuturisha, ikamutegura igihe kinini bityo ya huti huti ikabanza igashira.
Umugore rero niwe ubyungukiramo. Kuko nawe iyo habayeho umwanya munini wo gutegurana, arushaho kugira ubushake no kwibona mu gikorwa. Wituma umugabo aza ngo ahite ahutiraho mutegure, umukorakore, umubwire amagambo meza . Kumukorera ka massage biba ngo ari injyana muntu ,abagabo barabikunda cyane. Niba ufite akanya banza ushyushye amazi uze kumukandisha umumare amavunane. Ni biba ari ibishoboka mwajyana mu bwogero. Muvayo umunaniro washize ndetse n’ubushake agufitiye bwiyongereye ndetse bikaba byamufasha kwitwara neza mu kibuga.
Mu gihe kandi muri mu gikorwa cyo gutera akabariro , ni byiza gushyiramo umuziki utuje utuma igikorwa kigenda neza kurushaho.
Gutera akabariro amatara azimije, mu kizima hari abagore babikunda. Indaya zo siko zibigenza. Abagabo 90% bakunda ko iki gikorwa kibera ahantu hari urumuri. Umugore ufite umugabo n’ubundi ntacyo aba amuhisha agomba kureka bigakorerwa ku rumuri.
Irindi banga ni ukugerageza gukora uburyo(position) bunogeye umugabo ariko nawe butakubangamiye. Niba rero umutware wawe agusaba ko wamuhindurira ukagira ubunebwe ,ukabona bitamunyuze , hindura ukoreshe uko ushoboye nawe ushyireho akawe .
Ikindi abagore badakunda kwitaho ni ukugaragaza amarangamutima mugihe cy’’igikorwa. Niba muri gutera akabariro ku rugo rwanyu koresha ijwi ryawe umwereke ko uri kunezerwa. Bituma umugabo anyurwa kurushaho ahubwo akongeza n’umuvuduko kuko aba abona ko mwese mwanyuzwe.
Aya ni amwe mu mabanga abakobwa/abagore bicuruza batangarije Isabelle mu bushakshatsi bwe yabakoreyeho. Bagore beza rero ni ahanyu ho kugira ibyo mwiga hanyuma mukamenya gufata neza abagabo. Umugabo uzakorera ibi byose akakunanira ,akarenga akuguca inyuma azaba adashobotse. Izaba ari ingeso yifitiye .
Icyitonderwa: Iyi nkuru ntigamije gushyigikira cyangwa gushimagiza ibikorwa bikorwa n’indaya, Ikigamijwe ni ukugira ngo abagore bamenye gufata neza abagabo babo barebeye ku mayeri akorwa n’indaya cyangwa abandi abagore/abakobwa babatwara abagabo babo.
Urukundo
Baza Shangazi
Shakisha ku Urwego.com
Ese umugore ashobora guca umugabo we ku ndaya?
Ushobora gutangara wowe usomye uyu mutwe w’iyi nkuru ariko nibyo rwose hari ibintu by’ingenzi abagore bubatse ingo bakagombye kwigira ku ndaya mu rwego rwo kurushaho kureshya abagabo babo no kwigarurira imitima yabo.


text:
Imifuka myinshi, izwi kandi nka jumbo imifuka, imifuka super, imifuka minini, imaze imyaka mirongo ikoreshwa. Zikoreshwa cyane mu nganda zitandukanye kandi zizana inyungu zidasanzwe.
Iyo abantu bahisemo igikapu kinini, bagomba kumenya uburyo bwo kubara ubushobozi bwumufuka kugirango babone ibyo basaba. Ubushobozi bwumufuka munini bwerekana umubare wibikoresho byinshi bishobora kwikorera. Ukoresheje imifuka minini mu gutwara no kubika umucanga, beto, ibiryo cyangwa ibindi bikoresho, ugomba kumenya ubushobozi bwimifuka ivuga ubwinshi bwibikoresho bishobora guhura. Mubisanzwe, umufuka wa metero kibe 1 ushobora gufatwa nkubunini busanzwe igikapu.
Muri rusange, ingano yimifuka myinshi ikurikira formulaire shingiro ingano ingana uburebure bwikubye inshuro z'uburebure. Munsi yiyi formula, inshuro 1 metero inshuro 1 metero 1 umufuka munini urashobora gufata metero kibe 1 yibikoresho. Nkuko dushobora kubibona, imifuka ifite ingano ntoya cyangwa nini irashobora gufata ubushobozi buke cyangwa bwinshi bwibicuruzwa.
Inzira nziza yo guhitamo ibipimo byimifuka myinshi nuguhindura uburebure, biza muburebure busanzwe 0.9metero inshuro 0,9metero, ibyo bigatuma imifuka ya jumbo idahwitse ihuye na pallets zisanzwe. Ongeraho ubunini bwuburebure nubugari bizatuma igikapu kinini kinini kuri pallets nyinshi, ariko, kongera uburebure birashobora gufasha kongera ubushobozi bwimifuka mugihe ukomeje kugumisha imifuka kububiko bwa pallet no gutwara.
Kugirango ukoreshe neza igikapu kinini kubucuruzi bwawe, ugomba gusobanukirwa SWL (umutwaro wakazi ukora), bivuze gutandukanya ubushobozi bwa volumetricike yibikoresho bishobora guhura mumifuka myinshi. FIBC zitandukanye zifite uburemere ntarengwa bwo gupakira hamwe nimbibi zingana. Baza hamwe nitsinda ryacu rya tekiniki ryumwuga kugirango turusheho kuganira ubunini bukwiye bwimifuka nini ukeneye.
Igihe cyo kohereza: Kanama-09-2021


text:
Trevo ni isosiyete ikomeye cyane y'abanyamerika ikora umutobe mu bimera bitandukanye 174 ikawutunganya mu buryo bw'inyongeramirire bw"umwimerere hakoreshejwe Technology ya Micronisation. Icyo kinyobwa kifashishwa n'abantu benshi batandukanye hirya no hino ku isi bakakinywa mu rwego rwo kwiyongerera no kwibungabungira imibereho myiza, indyo yuzuye, kurwanya no kwirinda indwara zirenga 500 kimwe no kuzivura iyo wamaze kurwara, gusukura umubiri wose no gukuramo imyanda, uburozi n'ubumara mu ngingo zose ziwugize.
Iyi Company ikwirakwiza rero icyo kinyobwa ku isi yose ibinyujije mu ruhererekane rw'abantu benshi bafite intego imwe yo kubaka mu bantu ubuzima buzira umuze, kubaka ubukungu butajegajega ndetse no kugira umurage bazasigira isi n'abayituye.
Pascal Rwema Mahoro, Umuyobozi Mukuru Ushinzwe Inyigisho n'Amahugurwa mu Ishami Rya Trevo rikorera i Kigali mu Rwanda aratugezaho inzira 8 zitandukanye iyo Company ihembamo abiyemeje gukorana na Trevo n'uburyo watangira kwagura no kongera imari yawe wifashishije ikinyobwa cya Trevo.
Umuntu ukorana na Trevo neza agakora maximum arashobora kuronka ama commissions atandukanye ya Trevo inshuro 8 zitandukanye buri kwezi; ndaza kubibereka kuko Trevo ihemba buri cyumweru kuri buri wa 5 ku isi yose.
Uwemerewe guhembwa rero aba yakoranye na Trevo akazi ko gukwirakwiza Products zayo ku bantu batandukanye hirya no hino ku isi binyuze muri Network Marketing, agakurikiza amategeko n'amabwiriza dusanga muri compensation plan ya Trevo yitwa "8 Ways To Make Money with Trevo".
Inzira #1: Kurangura Products za Trevo kuri macye ukazigurisha wongereyeho inyungu ya 25% - 40%.
Buri mu member wa Trevo (Life & Health Coach) yemerewe kurangura inshuro zose ashatse mu kwezi products za Trevo akazidandaza ku ba clients be yongereyeho marge ya 25% - 40% y'inyungu ye yihemba arangije kugurisha.
Ashobora kandi no kujya azana muri Trevo special members twita Elite Customers bamara kwinjira akababonaho 20% y'agaciro ka Products baguze n'izo bazagura ikindi gihe cyose uko bazongerakugaruka.
Iyo aba Elite Customers babonetse muri network yawe kandi nabwo urabahemberwa muri ubu buryo bukirikira:
2nd Generation: 4%; naho kuva kuri 3rd Generation kugera kuri 8th Generation: 3%.
Icyitonderwa: kimwe n'izindi commissions tuza kubona mu zindi nzira 7 mu kanya, hasabwa ko uba uri Qualified (kugura wowe ubwawe amacupa 6-16oz) buri kwezi kubanziriza ukwo izo Commissions zizatangwamo.
Aha kuri iyi nzira ya mbere, ndashishikariza buri mu member wese gukoresha uko yashobora kose akabona abamugurira Products za Trevo kamwe kamwe benshi bashoboka, kubera ko nyuma yo kunywa ho akumva uko Trevo imeze, akumva uburyohe n'akamaro kayo Icya mbere bamwe muri bo bahora bazigutuma ukunguka ya 25% - 40% twavuze haruguru, Icya Kabiri ni naho ukura abandi ba members bo kwinjira muri Trevo maze ukabona Commissiyo zo Kwinjiza abantu duhise dukurikizaho:
Inzira #2: Commissions zo kwinjiza abandi ba Members muri Trevo (PowerStart Commissions):
Kuba umunyamuryango wa Trevo ukora na Business bisaba ko wowe ubanza ukagura "System yitwa PowerStart", ni nabwo nyuma yo kuyigura ushobora gutangira kuzana abandi ba members muri Trevo maze ukabihemberwa. Iyo abo ba members bashya baje na bo bakagura PowerStarts zabo, bakakwigana bakazana abandi ukomeza na bo kubahemberwa kandi atari wowe wabazanye, ibyo bikanyura mu ma generations 8 yose agukomokaho.
Dufashe nk'urugero wowe ubwawe usoma ibi winjiye muri Trevo, waguze PowerStart yawe, wemerewe kujya uzana abandi ba members kandi na bo ukabigisha kugurisha no kuzana aba Elite Customers, ukanabatoza na bo kubikora bityo bityo ukazageza igihe kitazwi... (Nta mubare uyu n'uyu utegetswe kuzana kugeza Infinity, icya ngombwa ni uko uzi neza ko uko uzanye umuntu ubihemberwa kandi uwo muntu akaba ashobora kuzana abandi ukabahemberwa na bo bakazana abandi ugakomeza guhembwa kugeza ku rubyaro rwa 8 inyuma yawe.
TREVO rero ifite PowerStarts 5 zitandukanye,, iya mbere yitwa PowerStart Business System Level 6, igurwa Frw 1,037,000 bakaguhamo amacupa 48 ya Trevo Juice ukagurisha ku Frw 25,000 rimwe rimwe;
Iya kabiri yitwa Power Start Business System Level 5, igurwa Frw 703,000 bakaguhamo amacupa 30 ya Trevo Juice ukagurisha Frw 25,000 rimwe rimwe;
Iya gatatu yitwa PowerStart Business System Level 4, igurwa Frw 448,000 bakaguhamo amacupa 18 ukagurisha Frw 25,000 rimwe rimwe ukagaruza Capital yawe;
Iya Kane yitwa PowerStart Business System Level 3, igurwa Frw 317,000 bakaguhamo amacupa 12 ya Trevo Juice ukagurisha ku Frw 30,000 rimwe rimwe ukagaruza Capital yawe;
Naho iya gatanu ikiitwa PowerStart Business System Level 2, igurwa Frw 177,500 bakaguhamo amacupa 06 ya Trevo Juice ukagurisha ku Frw 30,000 ukagaruza Capital yawe.
Mu gutangira Business ya Trevo rero, buri member wese yihitiramo aho atangirira agura imwe muri izo Systems, ushobora gutangirira ku igurwa macye ukazagenda ukora icyo twita Upgrade buhoro buhoro uko wongeye gukenera izindi kugeza ugeze kuri Level ya 6, Igihe kiri Recommended akaba ari iminsi 90 ukaba ubirangije ariko si itegeko.
Why Upgrade? Kubera ko iyo uri kuzana abandi ba members muri Trevo ugenda uhura n'abandi bantu batandukanye winjiza, iyo rero uwo muntu umuzanye akagura PowerStart iruta mu gaciro iyo wowe waguze, Commissions baguhemba bakora nk'aho uwo muntu na we yaguze ingana n'iyo nawe waguze, ibyo rero bikagutera guhomba izindi commissions. (Turatanga urugero mu kanya).
Tumaze rero kubona PowerStarts zitandukanye wowe ubwawe uzajya ugurisha abantu batandukanye ubinjiza muri Trevo hanyuma ugahembwa ama commissions.
Izi PowerStarts zose ni ibidandazwa byawe bitazigera bishira mu iduka ryawe muri Trevo, kandi ntuzongera kurangura ukundi wowe uzabidandaza ntibizashira iteka ryose, ari nayo difference imwe muri nyinshi iyi business itandukaniyeho n'izindi abantu bamenyereye gukora... Bo iyo ibidandazwa bishize mu iduka basubirayo kurangura ibindi bikongera kubasaba Capital/igishoro/Investment nshya.
Reka noneho rero turebe ukuntu uhembwa wagurishije PowerStart ku muntu mushya wazanye:
(i) Iyo uzanye umuntu akagura PowerStart Level 6 kandi nawe ari yo waguze cyangwa se umaze kuyigezaho, Trevo iguhemba 25% times $960 x Frw 750 = Frw 180,000; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(ii) Iyo uzanye umuntu akagura PowerStart Level 5 kandi nawe ari yo waguze cyangwa se umaze kuyigezaho, Trevo iguhemba 25% times $645 x Frw 750 = Frw 120,938; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(iii) Iyo uzanye umuntu akagura PowerStart Level 4 kandi nawe ari yo waguze cyangwa se umaze kuyigezaho, Trevo iguhemba 25% times $405 x Frw 750 = Frw 75,938; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(iv) Iyo uzanye umuntu akagura PowerStart Level 3 kandi nawe ari yo waguze cyangwa se umaze kuyigezaho, Trevo iguhemba 25% times $282 x Frw 750 = Frw 52,875; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(v) Iyo uzanye umuntu akagura PowerStart Level 2 kandi nawe ari yo waguze cyangwa se umaze kuyigezaho, Trevo iguhemba 25% times $150 x Frw 750 = Frw 28,125; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
Icyitonderwa: Nk'uko nabibabwiye kare, iyo uzanye umuntu cyangwa se uwo muntu akaba yinjijwe n'abandi muri Generations zawe uko ari 8, uwo muntu akagura PowerStart iruta iyo wowe waguze, commissions uhembwa zibarwa hakurikijwe PowerStart level yawe wowe waguze.
Urugero: Brigitte yinjiye muri Trevo agura PowerStart Level 3 noneho nyuma y'iminsi ibiri azana Gaudence uyu we agura PowerStart Level 6; Brigitte yari yemerewe guhembwa commission ingana na 25% Times $960 x Frw 750 = Frw 180,000 ariko siyo ahabwa... Baramuha 25% times $282 x Frw = Frw 52,875; noneho andi asigaye Frw 127,125 bashakishe mu gisekuru Birigitte akomokamo umuntu uri hafi kuruta abandi waguze PowerStart Level 6 abe ari we bayahemba... Itegeko rya Zahabu muri Trevo rirakurikizwa cyane: icyo ushaka ko abagukomokaho bagukorera ni wowe ubanza kugikorera abagutanzemo, Right?
Ngibyo rero ibihembo umuntu ahembwa buri gihe uko azanye abandi bashoramari bashya muri Trevo cyangwa se bakaza bakomotse ku bo wigeze kuzana mu ma generations 8 yagukomotseho kuva aho ugereye mo.
Mwiboneye ko Brigitte yakoze akazi gakomeye akazanira Trevo umushoramari waguze PowerStart Level 6 ku Frw 1,037,000 ariko yajya guhembwa bakamuha macyeya... Aha ni igihombo kinini cyane rwose, Right?
Ni ku bw'iyo mpamvu Trevo yateganirije abantu bose batangirira Business yabo ku ma Levels matoya uburyo bwo kuzamuka mu ntera zo Kwinjira (PowerStart Levels binyuze munzira yitwa Upgrade, aho wongera kugura differance yaburaga igihe winjiraga noneho bucye bucye ukazashyika ku rwego rwa PowerStart Business System Level 6, aho utazongera guhomba ukundi na gato. Upgrade rero ni yo nzira tugiye kureba ya 3 Trevo izajya iguhemberamo:
Inzira #3: UPGRADE: Guhemberwa abantu bo muri Team yawe bazamutse mu ntera ya PowerStart nto bagana ku rwego rwisumbuyeho.
Abashoramari bose batatangiriye Business yabo kuri PowerStart Level 6 tumaze kubona ko mu rwego rwo kwirinda igihombo, bakomeza kugaruka bagura izindi Levels ziruta iyo binjiriyeho maze bakemererwa guhembwa Commissions zisumbye izo bajyaga babona.
Icyo gihe rero wowe abo bantu bakomokaho ukomeza kongera kubona izindi Commissions utabonye igihe binjiraga muri ubu buryo bukurikira:
(i) Iyo uzanye umuntu akoze Upgrade ava kuri PowerStart Level 2 ajya kuri Level 3 kandi nawe ari yo waguze cyangwa se umaze kuyigezaho, Trevo iguhemba 25% times $132 x Frw 750 = Frw 24,750; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(ii) Iyo uzanye umuntu akoze Upgrade ava kuri PowerStart Level 2 ajya kuri Level 4 kandi nawe ari yo waguze cyangwa se umaze kuyigezaho, Trevo iguhemba 25% times $255 x Frw 750 = Frw 47,813; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(iii) Iyo uzanye umuntu akoze Upgrade ava kuri PowerStart Level 2 ajya kuri Level 5 kandi nawe ari yo waguze cyangwa se umaze kuyigezaho, Trevo iguhemba 25% times $495 x Frw 750 = Frw 92,813; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
(iv) Iyo uzanye umuntu akoze Upgrade ava kuri PowerStart Level 2 ajya kuri Level 6 kandi nawe ari yo waguze cyangwa se umaze kuyigezaho, Trevo iguhemba 25% times $810 x Frw 750 = Frw 151,875; kuri Generation ya 2 uhabwa 6%; kuri Generation ya 3 uhabwa 5%; kuri Generation ya 4 uhabwa 3%; kuri Generation ya 5 uhabwa 2%, naho kuva ku ya 6, iya 7 n'iya 8 ugahabwa 1%.
Kuva ku zindi levels zo hagati uzamuka kugeza kuri Level 6 mbibahayemo Homework kugira ngo ndebe ko mwakurikiye, ariko muzanabisanga muri Compensation Plan nshya ya Trevo irimo irategurwa muri USA n'ababishinzwe muri Marketing Team.
Business ya Trevo rero ubundi iryohera ku nzira tugiye kureba ya 4: Twabonye ko buri mu coach ushaka guhembwa buri kwezi agomba kuba Actif yigurira amacupa 6 ku Frw 114,500 bityo agahora yemerewe guhembwa ama commissions yose Trevo itanga na za Promotion Prizes zitandukanye.
Iyo rero aba coaches bari muri Team yawe bagura products za Trevo zibemerera guhembwa aribyo twita AUTOSHIP cyangwa se QVP, wowe bakomokaho nawe uhembwa andi mafaranga mu buryo bukurikira:
Inzira #4: AUTOSHIP or QVP = Qualifying Volume Points:
Guhemberwa abantu bo muri Team yawe bagarutse kugura Products zibemerera guhembwa cyangwa se izo bagiye kwikoreshereza bisanzwe mu ngo zabo:
Iyo abaguze bari kuri 1st na 2nd Generations zawe wowe uhabwa 7%; Generation ya 3, iya 4, iya 5 n'iya 6 wowe uhabwa 5%; naho Generation ya ya 7 n'iya 8 wowe uhabwa 4%.
URUGERO RUFATIKA: Xtophe Ntwari murabizi ko ari umu coach umaze igihe yinjiye kandi ko ahora ari actif buri kwezi, ie. agura amacupa 6-16oz amwemerera guhembwa commissions zose Trevo itanga.
Afite aba Coach 5 kuri 1st Generation kandi na bo ni Actifs, ndetse baramwiganye buri wese azana 5 bari actifs, nabo bazana abandi gutyo gutyo kugera kuri Generation ya 8 aho abantu bagwiriye cyane barenga 500,000 kandi bose bagura buri kwezi QVPs zabo. Dore amafaranga Xtophe azajya ahembwa buri kwezi:
1st Generation: Abantu 5 x 105 x Frw 750 x 7% = Frw 27,563;
2nd Generation: Abantu 25 x 105 x 750 x 7% = Frw 137,813;
3rd Generation: Abantu 125 x 105 x Frw 750 x 5% = Frw 492,188;
4th Generation: Abantu 625 x 105 x Frw 750 x 5% = Frw 2,460,938;
5th Generation: Abantu 3,125 x 105 x Frw 750 x 5% = Frw 12,304,688;
6th Generation: Abantu 15,625 x 105 x Frw 750 x 5% = Frw 61,523,438;
7th Generation: Abantu 78,125 x 105 x Frw 750 x 4% = Frw 246,093,750;
8th Generation: Abantu 390,625 x 105 x Frw 750 x 4% = Frw 1,230,468,750;
Grand Total = Frw 1,553,509,128.
Humiriza ku maso yawe utekereze wowe winjiza ayo mafaranga buri kwezi n'ukundi kuje ukayinjiza bityo bityo uzumva ko nta bukene bushobora kuzongera kwinjira mu muryango wawe n'abazagukomokaho bose. Ibi kandi birashoboka cyane, niba wowe n'abantu 5 mufashe icyemezo mukyiyemeza kubikora kandi buri wese muri 5 akabimenyereza 5 be mpaka kugera kuri 8th Generation.
Twe tumaze imyaka 3 dutangiye uru rugendo hari aho tumaze kugera, namwe rero nimugire courage muze cyane turabategereje, tuzabashyigikira muzagera kure.
Inzira #5: Guhembwa Commissions za Bulk Packs:
Iyo ushaka kugura products nyinshi za Trevo kubera ko ufite aho uzicururiza handi henshi kandi hanini nko mu ma SuperMarkets, Pharmacies n'abandi bagutuma nyinshi, ni byiza kuzirangura unyuze mu nzira ya Bulk Pack kubera ko muri Autoship/QVP ho hari limites udashobora kurenza keretse uguze inshuro nyinshi zitandukanye kugeza ugeze ku mubare ushaka.
Abandi ba members rero muri Team yawe bazaba bashaka kurangura products nyinshi bakabikora batyo nanone uzongera uhembwe andi mafaranga ya buri kwezi aturutse ku byo baranguye kuva kuri 1st Generation kugeza kuri 8th generation, na cyane cyane ko hari Products dufite nka T2go na RP3 na FP3 utashobora kubona uzikeneye utaziguriye muri ubwo buryo bwa Bulk Pack:
1st Generation: 15%; 2nd Generation: 7%; 3rd na 4th Generation: 6%; 5th na 6th Generation: 3%, naho 7th na 8th Generation: 1%
Aha sinirirwa njya mu mibare, ariko ndatanga urugero rumwe:
Amacupa menshi ya Trevo umuntu ashobora kurangura inshuro imwe ni 72 ku Frw 1,332,500.
Umuntu uyaranguye rero ari mu Team yawe kuri 1st Generation umuhembwaho aya mafaranga: 15% x Frw 750 x 1,224 = Frw 137,700. Hari umunsi rero uzagera, Team yawe yarabaye nini, abantu 1,000 ku isi yose bayarangurire rimwe mu kwezi hanyuma winjize kuri account yawe andi Frw 137,700,000 maze imari yawe ikomeze gukura ubutitsa.
Inzira #6: Guhemberwa muri GLOBAL LEADERSHIP RECOGNITION SYSTEM:
Abashoramari barusha abandi gukora neza bubaka Teams zikomeye bagera ku rugero rushyitse maze bagatangira guhemberwa ibikorwa Trevo iba yakoreye mu isi yose buri kwezi. Ibi bivuze ko hatitawe ku gihugu urimo, 1% ya sales zose zakozwe ku isi uzabonaho umugabane wawe inshuro 15 zitandukanye bitewe n'ubunini bw'ikipe/Team wubatse ubwawe.
Muri iki gihe, amafaranga macye ni Frw 150,000 buri kwezi ku muntu ufite Team y'abantu 130 bari actif;
Frw 350,000 buri kwezi ku muntu ufite Team y'abantu 170 bari actif;
Frw 500,000 buri kwezi ku muntu ufite Team y'abantu 200 bari actif;
Frw 850,000 buri kwezi ku muntu ufite Team y'abantu 230 bari actif;
Frw 1,200,000 buri kwezi ku muntu ufite Team y'abantu 260 bari actif;
Frw 2,500,000 buri kwezi ku muntu ufite Team y'abantu 450 bari actif;
Frw 3,000,000 buri kwezi ku muntu ufite Team y'abantu 550 bari actif;
Frw 3,500,000 buri kwezi ku muntu ufite Team y'abantu 650 bari actif;
Frw 4,000,000 buri kwezi ku muntu ufite Team y'abantu 750 bari actif; na
Frw 5,000,000 buri kwezi ku muntu ufite Team y'abantu 850 - 1,000 bari actif.
Aya mafaranga akomeza kwiyongera uko n'abantu barushaho kugwira mu ma generations 8 agukomokaho uko iminsi irushaho kugenda.
Inzira #7: Guhembwa imodoka nshya ikwiriye Umuyobozi:
Umuntu wese ushobora kubaka ikipe/Team y'abantu kuva kuri 450 kuzamura bahora ari actif buri kwezi, abo bashamikiye kuri 3 cyangwa barengaho yizaniye ubwe, buri myaka 5 ahabwa imodoka nziza kandi nshya, 0.00KM, yakozwe muri uwo mwaka umuhigo yawesherejemo. Kugeza ubu mu Rwanda umuntu 1 gusa ni we wamaze guhembwa iyo modoka, agaciro kayo ni Frw 35,000,000.
Hari kwigwa uburyo mu minsi iri imbere umuntu yazajya yihitiramo inzu binganya agaciro mu mwanya w'imodoka ariko ntibiremezwa.
Noneho rero na Sky is no longer the limit...
Inzira #8: Guhabwa igihembo cyagenewe imbabare n'abakene:
Muri iyi Gahunda, abantu bose bageze ku rwego rwa Black
Diamond Elite Executive no hejuru yarwo, ie. bafite Team irimo abantu bari Actif byibura 3,000 kuzamura kandi bubakiye ku bawe wizaniye batari munsi y'umunani (8), bahabwa inyongezo zigenerwa imbabare. Ubwabo bakihitiramo itsinda bifuza guhesha umugisha, bagategura umushinga Trevo ikawukora mu izina ryabo kandi bakabikora mu gihugu n'ahantu bihitiyemo aho ari ho hose ku isi.
• Dufite Kampuni IKOMEYE
• Dufite Ikinyobwa GIKOMEYE
• Dufite Gahunda yo kwishyura komisiyo IKOMEYE
• Dufite Ibiro byo kuguha ubufasha BIKOMEYE
IKI RERO NI CYO GIHE CYAWE NGO AMATEKA Y’UBUZIMA BWAWE AHINDUKE!... Ni wowe wo gufata icyemezo cyo gushora UYU MUNSI.
1. Abantu mwamaze gusoma neza izo nzira uko ari 8,
2. mukumva rwose mukwiriye gufata icyemezo cyo gutangira aka kazi,
3. Mukaba mufite igishoro cyo gutangira; ntimucyererwe ahubwo mutebuke. Mwahamagara kuri +250788350075 biteguye kubakira neza no kubafasha mugasinya Contract mugatangira.